open-index/open-wikipedia-markdown huggingface dataset:
香港魚類

香港位處熱帶同亞熱帶之間嘅邊緣，有好多唔同嘅濕地，人工環境（例如水塘）以及好多珊瑚群落嘅海洋，加上有一定嘅雨量同水位，所以孕育咗好多唔同品種嘅淡水魚同海洋魚類。現時有記錄嘅淡水魚已經超過160種，當中以鯉科、鰕虎魚科、鰍科同麗魚科為主，而海洋魚類亦都唔少，有997種可以響香港嘅海域搵到，大約佔咗南中國海海魚種類（3,365種）嘅三成。最常見嘅魚包括隆頭魚科、鮨科、鰺科、笛鯛科、鮋科同蝴蝶魚科等等。 

概括而言，「淡水魚」指偶爾或長期響淡水生境棲息嘅魚，包括山溪、河流、濕地同水塘，又可細分成「初級淡水魚」、「鹹淡水品種」、「海洋游移魚類」同「迴游性魚類」。據文獻所載，台灣同菲律賓；香港東北同東南水域嘅海魚超過2,000種。預計將來香港水域會錄得更多海魚品種。

***鯨鯊 Rhincodon typus
***黑鰭鯊
***虎鯊
***爪哇牛鼻鱝
***雙吻前口蝠鱝
***聶氏無刺鱝
***鷹狀無刺鱝
***納氏鷂鱝
***無斑鷂鱝

***北江光唇魚
***側條光唇魚
***香港黑鬥魚
***义尾鬥魚
***三線擬魚 Pseudobagrus trilineatus
***米魚 (弓背青鱂)
***鬼打扁
***斯氏波魚 
***異鱲

## 另見
*香港生態

## 相關資料
*《Hong Kong Stream Fishes: An Annotated Checklist with Remarks on Conservation Status》
*《Catalog of Fishes, Volume I, II & III.》
*《Wild Animals to Watch: Terrestrial and Freshwater Fauna of Conservation Concern in Hong Kong》
*《Freshwater Fishes of Western Indonesia and Sulawesi》
*《Fishes of Laos》
*《Reservoir fishes of Hong Kong with remarks on conservation options》
*《Fishes of Japan with pictorial keys to the species. English edition I and II.》
*《台灣淡水及河口魚類誌》
*《魚魚得水》
*《香港淡水魚》
*《廣東淡水魚雜誌》
*《中國瀕危動物紅皮書：魚類》
*《拉漢世界魚類名典》
鯨鯊

**鯨鯊**（學名*Rhincodon typus*），又叫做**豆腐鯊**，係鬚鯊目嘅一種，屬於**鯨鯊科**，**鯨鯊屬**中唯一嘅一種鯊魚，亦係現時世界上最大嘅魚，可以大成28米，個頭好扁，口又闊，同鬚鯊科，姥鯊科一樣，都係食浮游生物。個口可以張開到 1.5 米，有 300 排細牙，鰓係海綿狀，一個鐘可以過濾 600 立方米嘅海水。

鯨鯊生活響熱帶同亞熱帶海洋入面，喺加勒比海、非洲東西海岸、菲律賓、台灣、南中國海附近都有發現，一般只會單獨活動，喺近海洄游，游得好慢，而且重要不斷咁游。藍灰色嘅身體好大條，兩邊有顯著嘅皮脊、黃色或白色斑點同橫紋，尾鰭上半葉顯著向上反。

鯨鯊係以卵胎生繁殖，魚毛一出世有40-60厘米，一般要等到30年後先會到性成熟期，可以有60-150年命，因為繁殖能力好低，又成日俾人捉嚟食，所以列入易危動物。

鯨鯊嘅最早記錄係1828年，當時喺南非海岸被人發現到嘅。要直到1984年，鯨鯊科先至成為正式嘅一科。

## 睇埋
* 香港魚類
占士甸

**占士甸**（，）係一個美國演員，1999年畀美國電影學會選做百年來最偉大男演員第18名。佢一生主演過三部電影，因為佢反叛同浪漫嘅形象而成為一個文化象徵。1955年9月30號喺加利福尼亞Cholame市附近撞車而死。
艾青

**艾青**（**Ai Ch'ing**或者**Ai Qing**，），原名**蔣正涵**，號**海澄**（**Chiang Hai-ch’eng**或者**Jiang Haicheng**），係中國新詩詩人。佢曾經用筆名**莪加**、**克阿**、**林壁**等等。佢來自浙江金華。

## 生平
佢1929年到1932年留學法國，學雷諾亞（Renoir）同梵高（Van Gogh）嘅畫，馬也哥夫斯基（Mayakovsky）同維哈倫（Verhaeren）嘅詩，亦學過康德（Kant）同黑格爾（Hegel）嘅哲學。

之後返上海，因為反國民黨接去坐監，就響坐監呢段時間，佢就作咗佢個筆名。因為佢好憎蔣介石，但同佢同姓，所以寫到草花頭就停咗，打個交叉就算，變成艾字，再將個海澄變做青，自此就叫做艾青。

1935年出冊，無幾耐日本打到嚟，就四圍避。1940年到重慶，做育才學校文學系主任，之後又去延安，同陝甘寧邊區文化協會做嘢。1944年，得到模範工作者獎章，入埋中國共產黨。

1958年，百花運動將佢打做右派，放佢去黑龍江農墾農場做嘢，1959年再放去新疆石河子墾區，連作品都出唔到版。要到1978年先出到版，1979年先平反到。

1980年，佢再次去法國。1985年，法國總統密特朗（François Mitterrand）頒個藝術及文學勳章（）司令（）勳章畀佢。

## 出版作品
*《大堰河—我的保姆》（詩集）1936，上海群眾雜誌公司
*《北方》（詩集）1939（自費印出）；1942，文生
*《他死在第二次》（詩集）1939，上雜
*《曏太陽》（長詩）1940，海燕
*《曠野》（詩集）1940，生活
*《詩論》（理論）1941，桂林三戶出版社
*《反法西斯》（詩集）1943，華北書店；1946，讀書
*《吳滿有》（長詩）1943，新華書店；1946，作家書屋
*《黎明的通知》（詩集）1943，文化供應社
*《願春天早點來》（詩集）1944，桂林詩藝出版社 
*《雪裡鑽》（詩集）1944，新群
*《獻給鄉村的詩》（詩集）1945，北門
*《釋新民主主義的文學》（理論）1947，香港海洋書屋
*《走曏勝利》（詩集）1950，文化工作社
*《新文藝論集》1950，群益
*《歡呼集》（詩集）1950，北京新華書店；1952，人文
*《艾青選集》1951，開明
*《新詩論》1952，天下
*《寶石的紅星》（詩集）1953，人文
*《艾青詩選》1955，人文
*《黑鰻》（長詩）1955，作家
*《春天》（詩集）1956，人文
*《海岬上》（詩集）1957，作家
*《蘇長福的故事》（報告文學）署名納雍，1960，新疆人民
*《歸來的歌》（詩集）1980，四川人民
*《艾育敘事詩選》1980，廣東人民，1984，花城
*《海戀花》（散文集）1980，四川人民
*《艾青選集》1980，香港文學研究社
*《彩色的詩》（詩集）1980，江蘇人民
*《抒情詩選一百首》1980，香港時代圖書公司
*《艾青詩選》1982，外文
*《艾青談詩》（理論）1982，花城
*《落時集》（詩集）1982，浙江人民
*《艾青抒情詩選》1983，文聯
*《雪蓮》（詩集）1983，黑龍江人民
*《域外集》（詩集）1983，花山
*《艾青》（綜合集）1983，人文
*《艾青短詩選》1984，花城
*《綠洲筆記》（散文集）1984，四川人民
*《啓明星》（詩集）1984，百花
*《艾青論創作》1985，上海文藝
*《艾青選集》（1至3冊）1986，四川文藝

## 出面網頁

* 艾青
* 艾青
* Columbia Encyclopedia
* Obituary 
* asiaweek.com Obituary
* chineseliterature.com

類:金華人
豹斑海豹

**豹斑海豹**（*Hydrurga leptonyx*）又叫**豹紋海豹**，**豹海豹**，係南極洲第二最大隻嘅海豹（僅次於南方象海豹），但佢喺南極食物鏈最高層次，專家估計嗰度得殺人鯨同人類先可以殺死佢。有 26 歲命。早期嘅探險家稱佢為「海上之豹」，「兇猛俊美之獸」。

## 生理構造
豹斑海豹足足有3米長，體重200-455千克。有好強壯嘅肌肉，毛灰色，平滑。有尖牙，但唔可以ၻ嘢，所以條頸要唔停扭足160度，且不斷揈‎頭，方便撕開獵物嘅肉。佢係食蟹海豹嘅遠親。

## 習性

豹斑海豹一般都係單獨生活，加上活動範圍大，又鍾意喺積冰上四圍游，所以目前對佢嘅資料唔多，只知佢係一種好惡嘅海豹，試過間接害死咗一個女科學家（2003年7月將一個女科學家拖落海浸死）。但後期有人同佢做過研究，發現佢唔係傳聞中咁鍾意襲擊人。叫聲低沉，好似電鑽咁嘅聲。

## 分佈
主要響南極環流地區生活，但有啲可能會游到南美洲、南非、澳洲同紐西蘭。

## 食啲乜
豹斑海豹係兇猛嘅食肉獸，乜都食。細個會食魚，燐蝦，魷魚，但到大隻啲時會捉企鵝，甚至會食食蟹海豹仔同埋南喬治亞島附近嘅柯古倫海狗仔。佢哋喺淺水游，方便搵獵物。

## 資料來源
*《國家地理雜誌中文版》，2006年11月號。
*《自然珍藏系列：哺乳動物圖鑑》ISBN 7-5057-2025-2
普通翠鳥

**普通翠鳥**，學名 *Alcedo atthis*，係最典型常見嘅一種翠鳥。

## 生態環境
海濱一帶同水道沿岸濕地。鍾意企喺樹枝上。

## 分佈地域
廣泛分佈喺歐亞大陸、東南亞、印尼至新畿內亞。響中國分布包括海南島、台灣、香港，東北、華東、華中、華南同西南地區。

## 特徵
長 17 厘米，上體金屬淺藍綠色，頸項具白色點斑；下體橙棕色，頦白。幼鳥色較淡，深色胸帶。虹膜褐色；嘴黑色（雄鳥），下顎橙黄色（雌鳥）；腳紅色。叫聲－高音調同連續嘅「吱吱」聲。

## 食物
魚仔。擔上岸後便拍暈條魚，由頭吞到落尾。

## 繁殖
會喺溪流岸邊掘窿做巢，繁殖期為 3-7 月。

## 相簿

Image:European Kingfisher.jpg
Image:Alcedo_atthis_1_(Marek_Szczepanek).jpg
Image:Alcedo_atthis_3_(Marek_Szczepanek).jpg
Image:Martin perscatore.jpg
Alcedo atthis MHNT ZOO 2010 11 160 Arcy-sur-Cure.jpg|
File:Kingfisher pellet - 2020-02-02 - Andy Mabbett - 02 (cropped).jpg|


## 睇埋
* 香港鳥類

## 資料來源
* 《香港及華南鳥類》，尹璉、費嘉倫、林超英(1994)
* 《中國鳥類野外手冊》，馬敬能、菲利普斯、何芬奇(2000)
* 《雀鳥分類名錄》
* 香港觀鳥會
落馬洲支綫

**落馬洲支綫**係港鐵嘅支線，亦係香港第二條跨境客運鐵路。支線由而家嘅上水站開始，向西北方向延伸，穿越塱原濕地、古洞同洲頭幾個地方，最尾連接落馬洲站，全長7.4公里，興建1個車站。支線建成後，東鐵北行一共有2個終點站，分別通到2個同中國大陸連接嘅關卡－羅湖同落馬洲。工程喺2002年6月14號開始，到2006年中完工，落馬洲站喺2007年8月15號下晝4點正式啟用。第一班列車喺下晝3點17分由尖東站開出，而第一班由落馬洲站開出嘅南行列車亦喺下晝4點15分開出。

而家，每個鐘都有5班車（非繁忙時間）或6班車（繁忙時間）來往紅磡至落馬洲，乘客只需要喺紅磡至上水之間各站登上去落馬洲嘅列車就去到。上水去落馬洲嘅行車時間大概要12分鐘，紅磡去落馬洲就大概要49分鐘。

## 計劃同埋工程
落馬洲支線原屬（即係依家嘅）第二期嘅鐵路，將會連接將來嘅北環綫，令到喺新界北區同連接，最終令兩條鐵路都可以通往兩個同中國大陸連接嘅關口（羅湖和落馬洲）。不過由於西鐵實際客量比預期為低，作為一間商業機構，九鐵唔可以貿貿然再投資喺一條蝕本嘅鐵路之上。所以九鐵決定改為先以長期有盈餘嘅東鐵連接，等乘客嘅乘車模式定型後，再決定係咪興建北環線。支線工程喺2002年第四季開始，工程主要包括4大項目：隧道段、高架橋段、落馬洲車站以及上水站改善工程。 

### 上水站

工程包括上水站嘅車站大堂同月台擴闊工程，以應付喺上水站落車，轉去落馬洲站列車嘅乘客。有關工程喺2006年大致完成，大堂嘅新翼同連接隔離商場嘅行人天橋已經喺1月尾開放畀公眾使用。另外上水站外嘅路軌亦已重新編排，令路軌成為嘅其中一個交匯處。

### 塱原濕地

列車駛離上水站後，會駛入穿過塱原濕地嘅地底隧道。呢個計劃係經過一番激烈爭論後得到嘅結果。喺計劃初期，九鐵原先建議落馬洲支線塱原段，會好似穿過八鄉等地嘅高架天橋形式，穿越塱原濕地。但呢個計劃俾各環保團體強烈反對，指興建高架橋時將會嚴重破壞塱原濕地嘅生境同地貌。即使九鐵提議工程完工後會盡量回復原來面貌，但環保署唔同意，重唔發出環境許可證。

最後，環評上訴委員會否決高架橋方案，九鐵只好採納科大教授嘅方案，決定支線以地底隧道形式穿過塱原濕地。雖然呢個方案會令整條支線嘅興建成本增加十億港元、回報率下降同完工日期押後等等，不過此方案獲大多數人所接受，認為係平衡發展同保育嘅可持續發展方案。

### 古洞站

雖然支線沿途暫時不設車站，不過當列車駛過塱原濕地後，會經過一個預留嘅地底車站－古洞站。呢個站嘅建設，係因應香港特區政府喺2003年公佈嘅研究，指出古洞北同粉嶺北一共689公頃嘅土地適合做新發展區。由於古洞好有可能成為一個新市鎮，所以九鐵喺計劃同興建落馬洲支線時，就預留位置畀第時起古洞站。

### 洲頭站

根據最新建議，北環線會喺同落馬洲支線匯合嘅洲頭一帶，興建洲頭站，而落馬洲支線喺北環線興建時亦會興建車站，方便北環線乘客轉乘前往新界東。

### 落馬洲站

落馬洲支線嘅總站－落馬洲站係一個4層，佔地約9公頃嘅車站大樓。大堂裡面設有購物區、免稅店等設施方便乘客。由於車站大樓同時係香港入境處嘅出入境檢查站，所以大樓內設有海關、出入境及其他重要嘅過境設施。乘客辦妥出境手續後，會經由一條橫跨深圳河，單臂斜拉式天橋行過去深圳嘅福田口岸聯檢大樓。乘客亦可以同時喺呢個聯檢大樓內嘅深圳地鐵福田口岸站，轉搭地鐵4號線去深圳市其他地方。

## 相

Image:Lok Ma Chau Spur Line.jpg|落馬洲支線：上水站至古洞站地底隧道
Image:SheungShuiToChauTouTunnelSite.jpg|上水至洲頭隧道地盤
Image:Lok Ma Chau Spur Line 02.jpg|落馬洲支線：上水站至古洞站地底隧道，鑽掘工程入口。
Image:LMC LINE.JPG|落馬洲支線盡頭
Image:KCR Lok Ma Chau Station WetlandViewer 20070816.jpg|濕地觀賞儀
Image:KCR Lok Ma Chau Level1shop 20070816.jpg|落馬洲站商店


## 車站

! 車站名稱
! 英文名稱
! 所在區域
! 車站接駁
|- bgcolor=
| align=center colspan = 4 | 港鐵支線－**落馬洲支線**
|-
| align=center | 上水站
| align=center | Sheung Shui
| align=center rowspan=2 | 北區
| align=center | （接駁）
|-
| align=center | *[[古洞站]]*
| align=center | Kwu Tung
| align=center |
|-
| align=center | *[[洲頭站]]*
| align=center | Chau Tou
| align=center rowspan=2| 元朗區
| align=center | *[[北環綫]]*
|-
| align=center | 落馬洲站
| align=center | Lok Ma Chau
| align=center | **[[深圳地鐵]][[深圳地鐵4號綫|4號線]]</font>**、*[[北環線]]*



註：斜體係計劃緊嘅車站或轉乘路線，初期只有上水同埋落馬洲兩個車站。



## 參考

## 連出去
*“香港鐵路網”網站 - 《將來 - 九鐵 - 落馬洲支線》
PL教團

**教團**係一個日本新興宗教，亦係新興宗教之中，信徒最多、影響最大，又最特別嘅一個。

教團前身係「人之道教團」，由御木德一同御木德近開創，1946年發表「宣言」， 意思係完美自由()，1952年喺大阪開咗總部之後，經過三十年發展，而家已經有醫院同學校，佢哋又起咗個高180米嘅大平和祈念塔，成為佢哋嘅象徵。由於財雄勢大，有啲人仲叫佢哋做 「PL 王國」，而創教人之一御木德近喺1951年新日本宗教團體連合會創立時仲做咗第一任理事長，一做就做咗14年，可見佢江湖地位。

教團特式係以現代風格包裝宗教。信仰方面，以教主作為最高象徵，因為教主係永劫相繼、天人合一，所以可以作為人同神之間嘅中介。佢哋認為神係所有嘢嘅絕對，所以又叫「大元靈」，以大海同一滴水去形容人同神之間關係，通過「神悟」去達到天人合一境界。

教團以日本西部作為活動基地，有203萬信徒，425間教會，現任教主係第三代御木貴日止。

## 拎
* PL教団官方網頁
* オープン・ディレクトリ: 社会: 宗教・精神世界: パーフェクト　リバティー教団 （関連リンク集）
圓應教

**圓應教**(日文：円応教)係一個日本新興宗教，由教祖深田千代子(1877年-1925年)開創，前身叫「圓應法修會」，1952年成為宗教法人，正式叫圓應教。圓應教個圓，係解真理，而應係解順應，佢哋認為宇宙所有嘢，包括生命，都係一個「大御親」，亦係生命本源。而順應、融合宇宙生命，就係最理想嘅生活形式。

## 簡史

## 思想
## 參考

## 拎
* 宗教法人 円応教
* 文部科学省・宗教統計調査
1575年

## 其他紀年

*中國：萬曆三年
*越南
**莫朝：崇康十年
**黎朝：嘉泰三年
*朝鮮半島
**宣祖八年
**檀紀：3908年
*日本
**天正三年
**皇紀：2235年
*佛曆：2117年～2118年
*回曆：982年～983年
*猶太曆：5335年～5336年

## 大件事
## 響呢年出世嘅人
## 響呢年死嘅人
## 節慶、風俗習慣
1578年

## 其他紀年

*中國：萬曆六年
*越南
**莫朝：崇康十三年（到農曆二月止）、延成元年
**黎朝：光興元年
*朝鮮半島
**宣祖十一年
**檀紀：3911年
*日本
**天正六年
**皇紀：2238年
*佛曆：2120年～2121年
*回曆：985年～986年
*猶太曆：5338年～5339年

## 大件事
## 響呢年出世嘅人
## 響呢年死嘅人
## 節慶、風俗習慣
1574年

## 其他紀年

*中國：萬曆二年
*越南
**莫朝：崇康九年
**黎朝：嘉泰二年
*朝鮮半島
**宣祖七年
**檀紀：3907年
*日本
**天正二年
**皇紀：2234年
*佛曆：2116年～2117年
*回曆：981年～982年
*猶太曆：5334年～5335年

## 大件事
## 響呢年出世嘅人
## 響呢年死嘅人
## 節慶、風俗習慣
1573年

## 其他紀年

*中國：萬曆元年
*越南
**莫朝：崇康八年
**黎朝：嘉泰元年
*朝鮮半島
**宣祖六年
**檀紀：3906年
*日本
**元龜四年、天正元年
**皇紀：2233年
*佛曆：2115年～2116年
*回曆：980年～981年
*猶太曆：5333年～5334年

## 大件事
* 即墨福山島有七艘明軍運糧船船難，海上漂米幾千石，浸死軍丁十五人。

## 響呢年出世嘅人
## 響呢年死嘅人
## 節慶、風俗習慣
1571年

## 其他紀年

*中國：隆慶五年
*越南
**莫朝：崇康六年
**黎朝：正治十四年
*朝鮮半島
**宣祖四年
**檀紀：3904年
*日本
**元龜二年
**皇紀：2231年
*佛曆：2113年～2114年
*回曆：978年～979年
*猶太曆：5331年～5332年

## 大件事
## 響呢年出世嘅人
## 響呢年死嘅人
## 節慶、風俗習慣
1570年

## 其他紀年

*中國：隆慶四年
*越南
**莫朝：崇康五年
**黎朝：正治十三年
*朝鮮半島
**宣祖三年
**檀紀：3903年
*日本
**永祿十三年、元龜元年
**皇紀：2230年
*佛曆：2112年～2113年
*回曆：977年～978年
*猶太曆：5330年～5331年

## 大件事
## 響呢年出世嘅人
## 響呢年死嘅人
## 節慶、風俗習慣
1569年

## 其他紀年

*中國：隆慶三年
*越南
**莫朝：崇康四年
**黎朝：正治十二年
*朝鮮半島
**宣祖二年
**檀紀：3902年
*日本
**永祿十二年
**皇紀：2229年
*佛曆：2111年～2112年
*回曆：976年～977年
*猶太曆：5329年～5330年

## 大件事
## 響呢年出世嘅人
## 響呢年死嘅人
## 節慶、風俗習慣
1558年

## 大件事
*1月7號：法國攻佔加萊，自此英倫喺歐洲大陸再冇領土。
*4月24號：蘇格蘭瑪麗一世同法國王太子法蘭西（後來嘅法蘭西二世）結婚。
*11月17號：伊利沙伯一世繼承英倫王位，伊利沙伯時代開始。

## 響呢年出世嘅人

## 響呢年死嘅人
*9月21號：神聖羅馬皇帝卡爾五世
*11月17號：瑪麗一世 (英倫)，英倫女王（1553–1558年）

## 節慶、風俗習慣
1547年

## 其他紀年

*中國：嘉靖二十六年
*越南
**莫朝：永定元年
**黎朝：元和十五年
*朝鮮半島
**明宗二年
**檀紀：3880年
*日本
**天文十六年
**皇紀：2207年
*佛曆：2089年～2090年
*回曆：953年～954年
*猶太曆：5307年～5308年

## 大件事
## 響呢年出世嘅人
## 響呢年死嘅人
## 節慶、風俗習慣
1546年

## 其他紀年

*中國
**明：嘉靖二十五年
***田斌：天淵元年
*越南
**莫朝：廣和六年
**黎朝：元和十四年
*朝鮮半島
**明宗元年
**檀紀：3879年
*日本
**天文十五年
**皇紀：2206年
*佛曆：2088年～2089年
*回曆：952年～953年
*猶太曆：5306年～5307年

## 大件事
## 響呢年出世嘅人
## 響呢年死嘅人
## 節慶、風俗習慣
1544年

## 其他紀年

*中國：嘉靖二十三年
*越南
**莫朝：廣和四年
**黎朝：元和十二年
*朝鮮半島
**中宗三十九年
**檀紀：3877年
*日本
**天文十三年
**皇紀：2204年
*佛曆：2086年 - 2087年
*回曆：950年 - 951年
*猶太曆：5304年 - 5305年

## 大件事
## 響呢年出世嘅人
## 響呢年死嘅人
*11月29號：李懌，朝鮮國王

## 節慶、風俗習慣
1542年

## 大件事
*2月13號：亨利八世第五任老婆嘉芙蓮侯活因通姦罪被處決。
*2月14號：墨西哥瓜達拉哈拉建城。
*12月14號：瑪麗一世以六日之齡繼任蘇格蘭女王。

## 響呢年出世嘅人
*12月8號：瑪麗一世，蘇格蘭女王

## 響呢年死嘅人
*2月13號：嘉芙蓮侯活，亨利八世第五任王后
*12月14號：詹士五世，蘇格蘭王

## 節慶、風俗習慣
1537年

## 其他紀年

*中國：嘉靖十六年
*越南
**莫朝：大正八年
**黎朝：元和五年
*朝鮮半島
**中宗三十二年
**檀紀：3870年
*日本
**天文六年
**皇紀：2197年
*佛曆：2079年～2080年
*回曆：943年～944年
*猶太曆：5297年～5298年

## 大件事
## 響呢年出世嘅人
* 10月12號：英王愛德華六世

## 響呢年死嘅人
* 10月24號：珍西摩，英王亨利八世第三任王后

## 節慶、風俗習慣
1539年

## 其他紀年

*中國：嘉靖十八年
*越南
**莫朝：大正十年
**黎朝：元和七年
*朝鮮半島
**中宗三十四年
**檀紀：3872年
*日本
**天文八年
**皇紀：2199年
*佛曆：2081年～2082年
*回曆：945年～946年
*猶太曆：5299年～5300年

## 大件事
## 響呢年出世嘅人
## 響呢年死嘅人
## 節慶、風俗習慣
1533年

## 其他紀年

*中國：嘉靖十二年
*越南
**莫朝：大正四年
**黎朝：元和元年
*朝鮮半島
**中宗二十八年
**檀紀：3866年
*日本
**天文二年
***寶壽元年（私年號）
**皇紀：2193年
*佛曆：2075年 - 2076年
*回曆：939年 - 940年
*猶太曆：5293年 - 5294年

## 大件事
## 響呢年出世嘅人
* 伊利沙伯一世，英格蘭同愛爾蘭女王

## 響呢年死嘅人
* 阿塔瓦爾帕，印加君主
1532年

## 大件事
*西班牙征服者皮澤洛捉咗印加君主阿塔瓦爾帕。

## 響呢年出世嘅人
## 響呢年死嘅人
## 節慶、風俗習慣
1535年

## 大件事
喺日本發生咗守山崩之变，松平清康畀家臣阿部正丰暗杀。

## 響呢年出世嘅人
## 響呢年死嘅人
## 節慶、風俗習慣
1524年

## 其他紀年

*中國：嘉靖三年
*越南：統元三年
*朝鮮半島
**中宗十九年
**檀紀：3857年
*日本
**大永四年
**皇紀：2184年
*佛曆：2066年 - 2067年
*回曆：930年 - 931年
*猶太曆：5284年 - 5285年

## 大件事
## 響呢年出世嘅人
## 響呢年死嘅人
## 節慶、風俗習慣
1521年

## 大件事
*1月3號：教宗良十世絕罰馬丁路德
*3月16號：麥哲倫船隊去到菲律賓
*4月20號：朱厚熜繼承大明皇位
*8月13號：阿茲特克帝國俾西班牙人征服
*屯門海戰–大明水師打贏葡萄牙船隊

## 響呢年出世嘅人
*8月4號：教宗伍朋七世
*12月1號：武田信玄，日本戰國時代大名
*12月13號：教宗思道五世

## 響呢年死嘅人
*4月20號：明武宗朱厚照
*4月27號：麥哲倫，葡萄牙航海家
*12月1號：教宗良十世
*12月13號：曼紐一世，葡萄牙王

## 節慶、風俗習慣
長井健司

**長井 健司**（**ながい けんじ**，）係日本攝影記者，愛媛縣今治人。

長井由1997年起，同東京嘅APF通訊社專做戰地採訪。去過以巴衝突、伊拉克戰爭、阿富汗戰爭。喺採訪緬甸反軍政府示威時第一個傷亡嘅外國人。原本外界以為佢係中流彈，但係富士電視台嘅錄影帶睇倒佢係俾緬甸士兵近距離開鎗打殺。長井瞓低之後重揸住部攝錄機  。

## 作品
* 《》：2000年紀錄片，片長 13 分鐘，講泰國清邁郊區嘅一間收容所裏面一個孤兒，佢呀媽有 HIV。
* 《伊拉克戰爭 巴格達陷落》（）：2003年紀錄片，片長 54 分鐘，講美軍佔巴格達嘅前後街頭嘅情景。
* 《》：2004年紀錄片，片長 16 分鐘，採訪一位喺廣島原爆唔死得嘅老兵。

## 睇埋
* 2007年緬甸反軍政府示威

## 參考

## 拎
* APF
* Reuters 長井中鎗跌低瞓喺度嘅相（路透社）

### 片
* 
*
九龍東軍營

**九龍東軍營**，俗稱**九龍塘軍營**，**九龍塘兵房**，舊稱**奧士本軍營**（**Osborn Barracks**），係香港九龍九龍仔嘅一個軍營。現時嘅範圍北面到聯合道，東面到聯福道，南面到新德園平房區，西面到窩打老道。而家呢個軍營由駐港解放軍駐守。

九龍東軍營以前係駐港英軍嘅軍營，奧士本軍營呢個名係紀念1941年香港保衛戰中陣亡嘅一名加拿大指揮官莊·羅拔·奧士邦。1990年代初，奧士本軍營響聯福道以東嘅地段，撥咗畀香港浸會大學興建逸夫校園、聯校運動中心同埋部份浸會大學道校園。該校校方曾爭取將軍營其餘用地撥埋畀大學發展，但一路都唔批，香港主權移交後軍營由駐港解放軍繼續駐守。
1993年死

以下係1993年死嘅人：
;2月23號
*吳楚帆，華南影帝
;3月31號
*李國豪，電影演員，李小龍個仔
;5月18號
*張鑑泉，立法局議員
;6月30號
*黃家駒，樂隊Beyond主音歌手
;10月15號
*余綺霞，無綫電視演員
;10月25號
*陳百強，香港歌手

類:各年死一覽
1996年死

以下係**1996年死**嘅人：

## 1月
* 1月8號：密特朗，法國總統
* 1月28號：布羅茨基，蘇聯詩人
## 2月
* 2月2號：真基利，美國男演員
## 3月
* 3月1號：吳回，香港粵語片導演及演員
* 3月19號：陳景潤，中國數學家
## 4月
* 4月6號：姬莉亞嘉遜，英國女演員
## 5月
## 6月
* 6月28號：關德興，香港演員
## 7月
## 8月
## 9月
* 9月20號：艾狄胥·保羅，匈牙利數學家
* 9月23號：藤子·F·不二雄，日本漫畫家，原名藤本弘
* 9月26號：陳毓祥，香港保釣人士
## 10月
## 11月
## 12月
* 12月13號：曹禺，中國現代劇作家同戲劇教育家
* 12月17號：李翰祥，香港國語片導演
1522年

## 其他紀年

*中國：嘉靖元年
*越南：光紹七年、統元元年
*朝鮮半島
**中宗十七年
**檀紀：3855年
*日本
**大永二年
**皇紀：2182年
*佛曆：2064年 - 2065年
*回曆：928年 - 929年
*猶太曆：5282年 - 5283年

## 大件事
## 響呢年出世嘅人
## 響呢年死嘅人
## 節慶、風俗習慣
2003年死

以下係**2003年死**嘅人：

## 1月
* 1月11號：約基拉豐，巴西演員
* 1月12號：加爾鐵裡，阿根廷軍人同政治人
* 1月17號：克里納，美國演員
* 1月22號：，美國商業理論家同管理顧問，創辦
* 1月29號：李裕灐，日本／南韓足球員

## 2月
* 2月2號：湯口榮藏，日本足球員
* 2月8號：杏林子，臺灣作家，原名劉俠
* 2月27號：費特羅渣士，美國電視節目主持
* 2月28號：井上瑤，日本配音員

## 3月
* 3月12號：Zoran Djindjich，貝爾格萊德市長，塞爾維亞總理
* 3月17號：蘇步青，中國數學家同教育家
* 3月18號：亞當奧斯本，英國電腦科學先驅
* 3月20號：管惟炎，中國物理學家
* 3月25號：葉欣，中國護士
* 3月29號：堀江忠男，大日本帝國足球員
* 3月30號：米高捷特，美國演員

## 4月
* 4月1號：張國榮，香港歌手同演員
* 4月16號：岩淵功，日本足球員
* 4月17號：今藤幸治，日本足球員
* 4月18號：許長國，香港保齡球員
* 4月20號：寶詠琴，香港生意人
* 4月21號：連娜施夢，美國歌手
* 4月26號：尹賢碩，南韓人權運動家、市民活動家、基佬詩人同作家

## 5月
* 5月13號：謝婉雯，香港抗沙士而殉職嘅首位公立醫院醫生

## 6月
* 6月12號：格力哥利柏，美國演員，奧斯卡金像獎最佳男主角
* 6月26號：，喀麥隆足球員
* 6月26號：戴卓爾，英國企業家
* 6月29號：嘉芙蓮協賓，美國電影演員，四屆奧斯卡金像獎最佳女主角

## 7月
* 7月27號：卜合，美國演員

## 8月
* 8月3號：曾鵬展，香港煮食節目主持人，外號李太
* 8月16號：伊迪阿敏，烏干達總統
* 8月30號：查理士布朗臣，美國電影演員，綽號「斬柴佬」

## 9月
* 9月8號：萊芬斯坦，德國演員同電影製作人
* 9月12號：尊尼卡殊，美國鄉村音樂創作歌手
* 9月28號：，美國話劇、電影導演

## 10月
* 10月3號：張耀麟，香港足球員，外號「阿」
* 10月9號：王藍，臺灣作家，筆名果之
* 10月10號：埃拉希爾圖寧，芬蘭雕塑家
* 10月11號：穆青，中國記者，新華社前社長
* 10月23號：宋美齡，蔣介石夫人同外交助手
* 10月：李耀明，香港演員

## 11月
* 11月1號：吉村大志郎，日本足球員
* 11月4號：蕾切爾奎羅茲，巴西翻譯、小說家、作家、記者同劇作家
* 11月15號：林同炎，中國結構工程師
* 11月16號：林振強，香港填詞人同專欄作家
* 11月22號：林月琴，中國人民解放軍將領

## 12月
* 12月4號：，國學大師，被譽為「清詩功臣」，原名萼孫
* 12月6號：，中國高分子化學家
* 12月7號：，臺灣企業家
* 12月9號：柯受良，臺灣演員同特技人
* 12月10號：張奧偉，香港資深大律師，有香港法律界教父之稱
* 12月27號：英若誠，中國話劇、電影演員
* 12月30號：梅艷芳，香港歌手同演員
* 12月30號：李福深，香港賽馬會主席

## 卒日不詳
* 莫伯治，中國畫則師
2000年死

以下係2000年死嘅人：

;12月25號
*莫克勤，愛爾蘭聖高龍龐外方傳教會神父，中國聖母軍始創人

;12月15號
*江鵬堅，臺灣政治人物
*蔣光超，臺灣諧星

;11月30號
*安蘇馬內·馬內，畿內亞比紹軍人，前國家元首

;11月29號
*李汶靜，香港記者

;11月27號
*林耀華，中國社會學界、人類學界、民族學界一代宗師

;11月26號
*Sebastiano Timpanaro，意大利哲學家同作家

;11月23號
*黃文放，中國時事評論員

;11月17號
*路易·奈爾，法國物理學家，諾貝爾物理學獎得主

;11月14號
*李婉芬 (演員)，英國生意人，同薄熙來老婆谷開來爭執之後喺重慶死咗

;10月10號
*班達拉納克夫人，斯里蘭卡總理

;10月6號
*田德望，中國翻譯家

;10月4號
*俞國華，中華民國政治人物

;9月28號
*皮耶·杜呂多，加拿大總理
*，泰國華裔外交家

;9月22號
*阪井三郎，第二次世界大戰日本飛行員

;9月14號
*成克傑，中國受賄官員

;9月11號
*簡而清，香港作家、馬評人同美食評論家

;9月10號
*筠子，中國歌手

;9月9號
*郭益全，臺灣農學家

;8月28號
*廖志高，中國共產黨中央顧問委員會委員

;8月9號
*約翰·夏仙義，美國經濟學家，諾貝爾經濟學獎得主

;7月28號
*亞伯拉罕·派斯，荷蘭物理學家同物理史學家

;7月17號
*趙麗蓉，小品、評劇演員

;7月3號
*關山月，中國嶺南畫派畫家

;6月23號
*耿飈，中國政治、外交、軍事人物

;6月19號
*竹下登，日本首相

;6月16號
*香淳皇后，昭和天皇嘅皇后

;6月6號
*梶山靜六，日本政治人

;6月4號
*加納孝，日本足球員

;6月3號
*程千帆，中國史學家同文學理論家
*默頓·米勒，美國經濟學家，諾貝爾經濟學獎得主

;5月31號
*佩特爾·姆拉德諾夫，保加利亞政治人

;5月28號
*童兆陽，中華民國陸軍中將

;5月27號
*麥理浩，香港總督

;5月21號
*趙朴初，中國社會活動家、宗教領袖、詩人、書法家、佛教居士

;5月14號
*小淵惠三，日本首相

;5月10號
*鹽澤兼人，日本配音員

;4月29號
*陳芳允，中國物理學家
*葛庭燧，中國物理學家
*古耕虞，中國企業家
*范文同，越南政治人物，做過越南總理

;4月17號
*梅愛芳，香港歌手，歌手梅艷芳家姐

;3月30號
*魯道夫·基希施萊格，奧地利總統

;3月21號
*白壽彝，中國史學家

;3月15號
*陳從周，中國建築學家

;3月7號
*李瑞麟，臺灣棒球教練
*二宮洋一，日本足球員

;3月6號
*徐梵澄，中國翻譯家、史學家、哲學家同印度學家

;3月5號
*威廉·唐納·漢彌爾頓，英國皇家學會成員

;3月4號
*吳大猷，中國物理學家同教育家

;2月26號
*卡士米羅，巴西上將

;2月16號
*王子淦，全國工藝美術特級大師

;2月14號
*彭善，中國國民革命軍陸軍中將

;2月12號
*查爾斯·舒茲，美國漫畫家，《花生漫畫》嘅作者

;2月10號
*姬鵬飛，中國外交家

;2月7號
*新山志保，日本配音員

;2月3號
*二階堂進，日本政治人

;2月2號
*宮本輝紀，日本足球員

;1月30號
*劉丹 (洛陽女演員)，中國演員

;1月23號
*成田金，日本「人類史上最長壽雙胞胎」入面嘅姐姐

;1月13號
*大野乾，日本遺傳學家同演化生物學家
*浦潔修，中國企業家，做過中國民主建國會中央副主席

;1月12號
*謝冰瑩，臺灣作家

;1月3號
*亨利·H·福勒，美國律師，做過美國財政部長
閏年

**閏年**（）係為咗追返天文或者季節時間，而有補返日數嘅年。而無補日數嘅年叫做平年。

## 西曆嘅閏年
西暦額我畧曆係基於地球繞太陽公轉一週嘅時間作為一年，再畫分為12個月。

以一日24小時計（小時嘅最小單位秒由銫-133原子嘅一種特定躍遷定義），公轉周期實際上為365.242日，四年加埋嘅誤差有差唔多一日，所以每四年補一日，即係呢一年有366日，而呢一年就叫做閏年。用呢條數嘅西曆，係額我畧曆嘅前身，儒略曆。後來發現，四年一閏，每年補 0.25 日，比0.242日 補多咗 8/1000日 。所以後來額我畧改曆，每2000年又少 15個閏日。方法係，如果年份係100嘅倍數，就要俾400除得盡，先至係閏年，否則就係平年。所以1800年、1900年、2100年、2200年、2300年都係平年，而2000年、2400年，就係閏年。

## 唐曆嘅閏年
唐曆係陰陽曆，即係同時考慮太陰（月亮嘅別稱）同太陽嘅運行來制定。

月球繞地球公轉周期為一個「月」，呢個係中文「月」呢個時間單位嘅由來。月球繞地球公轉嘅周期為29日到30日之間，平均為29.531日。一「年」有十二或者十三個月。同時，地球繞太陽公轉周期為之一「歲」，以每年冬至為一歲嘅第一日。所以傳統上，冬至嗰日會做節慶祝，甚至有話：「冬至大過年」。

留意：「歲」同「年」係唔同嘅單位，歲嘅長度係固定嘅，大約係365.24日；而年嘅長度就唔固定，平年得十二個月，所以會短啲，而閏年就有十三個月，會長啲。設置閏年，係為咗令「年」嘅平均長度符合「歲」嘅長短而引入嘅誤差補值。閏年多出來嗰個月叫閏月。

歲長365.242日，月長29.531日。 19歲（365.242 x19) 與 235 月 (29.531 x 235)   只相差0.1日 。235 個月除 12 為 19 剩 7。 所以，唐曆基本上係 19年7閏。

#### 置閏規則：「無中置閏」
唐曆每個月初一，一定係新月（定朔）。另外有二十四節氣（立春、**雨水**、驚蟄、**春分**、清明、**穀雨**，立夏、**小滿**、芒種、**夏至**、小暑、**大暑**，立秋、**處暑**、白露、**秋分**、寒露、**霜降**，立冬、**小雪、**大雪、**冬至**、小寒、**大寒**）。節氣按太陽一年四季位置而定,。二十四節氣中一半係"中氣"，梅花間竹咁出現。

唐曆置閏規則如下： 每年冬至所在月份，定為十一月(子月）。兩個子月之間，若果有十三個月，就要置閏。由子月（十一月）數起，第一個冇"中氣"  嘅月分係閏月，所在嘅年係閏年。

例如，某年一、二三月皆有中氣。四月有立夏、小滿（中氣) ，之後嘅月，只有芒種，再下一個月有夏至（中氣）同小暑。只有芒種個個月就係閏四月，有夏至同小暑嘅，係五月。

##### 「平氣」、「定氣」影响置閏
响清初採用"時憲曆"以前，節氣之間相距時間一樣；稱為「平氣」。响呢種規則之下，出現"無中置閏"嘅月份，機會均等。所以响清朝以前，閏正月，閏十二月，都並唔稀奇。

"時憲曆"改革之後，考慮其實地球公轉唔係均速，節氣定响太陽真實出現位置嘅時間，稱之為「定氣」。北半球冬天嘅時候，地球响近日點，公轉得快（開普勒定理）。夏天時，响遠日點，公轉慢。用定氣嘅農曆，冬天兩個節氣之間相隔日子短，而夏天節氣之間相隔日子長。所以由清朝開始，唐曆多數閏月都响夏天，春天或者秋天都有，而冬天閏月就極少見。1645年開始用時憲曆，去到2033年，先會第一次有閏十一月。閏正月第一次要到2262年。閏十二月更加要等到3358年。
平年

**平年**係指冇閏日嘅年份，相對於有補返日數嘅閏年。響西暦額我畧曆，平年有365日，即係52個禮拜零1日，而每400年有303個平年。簡單啲來講，即係個年份俾唔到4除，就係平年。 （但係如果年份係100嘅倍數，就要俾400除得盡，係閏年，否則係平年。所以1800年、1900年、2100年、2200年、2300年都係平年，而2000年、2400年，就係閏年）。

## 睇埋
*閏年
年

**年**（）通常係指地球圍住太陽公轉成個圈嘅時間單位。講深啲，其實年都啱用喺邊個行星，例如「火星年」就係火星圍住太陽公轉成個圈嘅時間單位。

## 睇埋
* 平年
* 閏年
姬周

**周朝**係中國歷史上跟住商朝之後嘅朝代，由先周首領周武王滅商之後建立。周王朝存在嘅時間由大約公元前1044年去到公元前256年，一共存在咗779年。

歷史將周王朝劃分做西周同東周兩個時期：

* 西周（前1044年～前771年）
* 東周（再細分為春秋戰國，前770年～前256年）
** 春秋時期（前770年～前476年）
** 戰國時期（前475年～前221年）

## 社會制度
周朝嘅社會主要係由封建制度、禮樂制度、井田制度同埋宗法制度形成，支持。

* 封建制度－分封土地畀功臣同同姓親屬，畀佢哋建立自己嘅國家。保護王室。
** 爵位由大至細：公、侯、伯、子、男、附庸（*註：附庸附屬於諸侯）

* 禮樂制度－以禮治人，用**周禮**管治國家。

* 宗法制度－為咗防止親屬繼承天子或諸侯有爭執嘅問題而設。

* 井田制度－將田分成九塊，好似個「井」字，中間嗰塊係公田，啲人耕完之後要將收成上貢王室。

## 周朝歷代天子
;西周
# 周武王姬發
# 周公旦姬旦（周公代政）
# 周成王姬誦
# 周康王姬釗
# 周昭王姬瑕
# 周穆王姬滿
# 周共王姬繄扈
# 周懿王姬囏
# 周孝王姬辟方
# 周夷王姬夑
# 周厲王姬胡
# 共伯和姬和（伯和干位）
# 周宣王姬靜
# 周幽王姬宮湦

;東周
# 攜王姫余臣
# 周平王姫宜臼
# 周桓王姬林
# 周莊王姬佗
# 周釐王姬胡齊
# 周惠王姬閬
# 周王頹姬頹
# 周襄王姬鄭
# 周王帶姬帶
# 周頃王姬壬臣
# 周匡王姬班
# 周定王姬瑜
# 周簡王姬夷
# 周靈王姬泄心
# 周景王姬貴
# 周悼王姬猛
# 西王姬朝
# 周敬王姬匄
# 周元王姬仁
# 周貞定王姬介
# 周哀王姬去疾
# 周思王姬叔
# 周考王姬嵬
# 周威烈王姬午
# 周安王姬驕
# 周烈王姬喜
# 周顯王姬扁
# 周慎靚王姬定
# 周赧王姬延

## 參攷
* 杜振醉主編：《新理念中國歷史第二版中一》，香港：香港教育圖書公司，2007年，ISBN 978-988-200-421-4
## 註

## 睇埋
*牧野之戰
*周公代政
*成康之治
*天再旦
*國人暴動
周

**周**可以係：
*歷史名詞
****[[姬周]]**嘅國號，分為**[[西周]]**同**[[東周]]**。
**西周初期周公旦響周王畿內嘅埰地**[[周城]]**嘅簡稱。
**中國戰國時代周考王封佢個細佬揭響河南嘅封地**[[西周國]]**。
**中國戰國時代由西周國分裂出嘅小國**[[東周國]]**。
**唐朝女皇帝武則天嘅國號，史稱**[[武周]]**。
**南北朝嘅**[[北周]]**政權。
**五代十國嘅**[[後周]]**政權。
**吳三桂嘅國號，史稱**[[吳周]]**。
***[[周氏]]**，中國第十大姓氏。
***[[星期]]**嘅別稱。
循道衞理楊震社會服務處

**循道衞理楊震社會服務處**（）喺1967年成立，係一間多元化嘅社會福利服務機構。

## 史
早喺1953年，衞理公會係香港開展教會工作嘅時候，美國嘅衞理公會社會福利部亦都同時開始係香港提供多類型嘅服務。哩個部門係香港同世界四十多國家地區提供緊急救濟、現金援助同徙置等工作，並且同多個世界性同唔分宗派嘅福利機構緊密合作，其中包括美國基督教世界服務會，同埋瑞士普世教會協會。

當香港早期重缺乏曾經接受訓練嘅社會工作人員時，衞理公會福利部同當時多個福利機構係香港從事多項緊急援助服務。等到衞理公會本身建立咗一班專業社會工作人員後，福利部事工喺1967年正式轉交衞理公會安素堂贊助同成立「楊震社會服務中心」，中心嘅命名係紀念安素堂第一位主任楊震牧師。楊震社會服務中心同安素堂係窩打老道嘅新大樓，亦喺1967年十月廿九日正式啟用。

香港衞理公會同循道公會喺1975年正式合併為「循道衞理聯合教會」，而「楊震社會服務中心」喺1990年亦改名做「循道衞理楊震社會服務處」。

## 服務
*長者服務部
*復康服務部
*青少年服務部（沙田區）
*青少年服務部（九龍城區）
*青少年服務部（油尖旺區）
*家庭服務部
*油麻地循道衞理楊震幼兒學校、何文田循道衞理楊震幼兒學校
*服務策劃及發展部
*專業發展部
*專責服務

## 相關文章
*陳立僑

## 出面網頁
*中文官方網頁
馮檢基

**馮檢基**（**Frederick FUNG Kin-kee**；），花名「基哥」，係香港政黨香港民主民生協進會（簡稱「民協」）前任主席（1989年至2007年），香港立法會前任議員，香港區議會前任議員（1999年至2015年）。

佢本來係泛民主派主要人物之一，但2018年之後逐漸向親中派靠攏，而家一般人會將佢視為中間派。

## 屋企
馮檢基祖籍廣東東莞，而佢就喺香港出世。

馮檢基老婆叫陳敏慈，家吓做緊香港公開大學嘅學生事務長。兩人育有一個仔女。

## 從政生涯
馮檢基係1983年起獲選做深水埗區議員，1991年成為立法局議員。除咗1998年直選落選外，多年來一直成功循直選進入立法會（局）。

喺2015年香港區議會選舉，佢攞到2432票，未能當選。

### 2018年3月立法會九龍西補選
為咗2018年3月立法會九龍西嘅補選，民主派唔同組織已經喺前一年有部署，其中民協喺2017年6月決定人選嘅時候，通過咗由馮檢基代表民協。但當時就有啲民協成員唔同意呢個決定，其中莫嘉嫻就話，社會整個大氣氛都唔係要舊人，而係希望有新人新氣象。但民協做嘅嘢，同香港市民嘅期望背道而馳，所以佢決定退出民協。

馮檢基之後代表民協參與民主派就呢次補選喺2018年1月進行嘅初選，另外兩名參選人係姚松炎同埋袁海文。姚松炎以大比數勝出初選，但由於姚松炎面對再次被香港政府剝奪資格嘅風險，民主派好早亦有研究Plan B（後備人選），當時就訂咗可以再到時討論。之後，喺姚松炎遲遲未被確定入閘嗰陣，馮檢基希望成為後備人選但就被部分民主派人士質疑勝算，例如鄭宇碩就曾經向馮檢基分析形勢，話假如最後馮檢基代表民主派，佢會支持，但馮檢基就要面對好多人嘅責罵，仲有本土派同自決派嘅挑戰，希望馮檢基顧全大局。

馮檢基最後放棄做Plan B，而姚松炎最終成功入閘，最終輸咗畀親中派支持嘅鄭泳舜。喺民主派敗選之後，佢曾經多番公開炮轟民主動力，又批評姚松炎分化支持者。

### 退出民協
2018年7月，馮檢基開記者招待會，喺民協成員陪同下宣布退出民協，同埋會另組新壓力團體，仲話同特首林鄭月娥拗手瓜。

### 2018年11月立法會九龍西補選
喺呢次九龍西補選選舉入面，馮檢基一直希望代表民主派參選。不過，由於呢次選舉係填補劉小麗被政府剝奪資格後嘅議席空缺，所以民主派本來一直打算由劉小麗出戰。當時民主派亦衡量過劉小麗再次被剝奪資格嘅風險，於是由劉小麗決定咗由黨友，同屬工黨嘅李卓人做Plan B（後備人選）。而劉小麗最終亦的確被政府禁止參選，民主派改由李卓人出戰。未被民主派推薦嘅馮檢基，喺2018年10月2號正式參選，同李卓人直接競爭。馮檢基又聲稱，民主派欺凌佢。

呢次選舉，支持佢嘅民主派人士唔多，但馮檢基就得到親中派反佔中嘅代表人物之一周念慈嘅支持。不過馮檢基最終落選，只係攞到12,509票，大比數輸畀陳凱欣。陳凱欣攞到 106,457票。

## 政治立場
由從政初期去到2018年，馮檢基一般都被視作泛民主派人士。但喺佢參加民主派就2018年3月立法會補選進行嘅初選落敗之後，立場就開始有所變化，喺同年11月另一場立法會補選入面甚至同民主派直接競爭。另外，佢喺2019年香港區議會選舉亦同民主派嘅代表陳嘉朗喺尖沙咀西選區撞區，佢當時自稱無政黨民主派，又話希望同陳嘉朗協調但安排唔到。馮檢基喺交提名嗰陣，亦無泛民同佢站台。最終馮檢基只係攞到154票（7%選票）落敗，陳嘉朗就贏咗選舉。

而喺2021年，北京未經香港人同意進行所謂嘅「完善香港選舉制度決定草案」，民主大倒退之後，直選議席比例創新低而且入閘仲要經過多種政治審查，民主派大多認為唔應該再參加嘅時候，馮檢基就同民主派唱反調，話民主派喺新制下「仍然有得玩」。呢個說法被唔少人批評，例如喺2019年區選擊敗佢嘅陳嘉朗，就形容佢係「154先生」。

另外，馮檢基脫離民主派之後，亦對美國持不友善態度。例如，喺2021年1月，佢就曾經接受《大公報》訪問，揶揄美國大選係對民主嘅恥笑。佢亦喺2021年5月喺媒體灼見名家嗰度，聲稱呢個方案係由於美國插手香港政治太深，所以中央非出手不可。

2021年第7屆香港立法會選舉，佢參選九龍西選區直選，得到王䓪鳴、簡松年等親中陣營人士提名，結果以15961票落選。

## 個人榮譽
* 太平紳士（2004年）
* 銀紫荊星章（2006年）

## 睇埋
* 2012年香港特別行政區行政長官選舉

## 攷

## 出面網頁

*
2001年死

以下係**2001年死**嘅人：

## 1月
## 2月
* 2月11號：大埜正雄，日本足球員
* 2月26號：克勞迪山農，美國數學家同電子工程師，「資訊理論之父」
## 3月
* 3月21號：鄭周永，南韓企業家同政治人，創辦現代集團
## 4月
* 4月1號：鄭公山，越南音樂名家
* 4月8號：謝東閔 (台灣)，中華民國副總統
## 5月
* 5月5號：王應睞，中國生物化學家
## 6月
## 7月
* 7月24號：圓谷浩，日本演員
## 8月
## 9月
## 10月
* 10月14號：張學良，中華民國軍政界人物
* 10月24號：馬金鵬，北京大學阿拉伯語先生
* 10月24號：嶋谷征四郎，日本足球員
## 11月
* 11月29號：佐治夏里遜，英國音樂人同作曲家，披頭四結他手同歌手
## 12月
## 卒日不詳
* 孟東波，中國政治人
范徐麗泰

**范徐麗泰**（**Rita FAN HSU Lai-tai**，），人稱「**范太**」，係香港候選人資格審查委員會非官守成員，本身係香港立法會前議員、前主席，又係前港區全國人大代表及全國人大常委，係香港賽馬會史上頭一位女大董（2008至2015年）。

## 屋企
范徐麗泰原名徐麗泰，祖籍浙江寧波，上海出世。老豆徐大統係上海嘅紙業大王，跟過杜月笙做事。

徐麗泰嫁畀老公范尚德之後，以香港官紳習慣冠夫姓，叫做范徐麗泰，兩人有一仔一女（范駿華、范凌華）。1997年7月佢個女患病，將自己嘅一個腎移植畀個女范凌華。2004年11月，佢老公因肝病逝世。

## 學業
范徐麗泰喺香港大學理學士、社會科學碩士。

## 政治立場
范徐麗泰係香港親中派一員。佢喺香港英治時期，做過立法局議員、行政局議員、教育統籌委員會主席。佢亦都係當時立法局保安事務委員會主席，出名關注越南船民問題，但佢喺1992年彭定康擔任香港總督之後辭晒啲公職。佢曾經係香港政治團體啟聯資源中心（自由黨前身）嘅成員。
### 選舉及提名經歷
特區政府成立前，選咗佢做臨時立法會主席。1998年、2000年佢經由選舉委員會選為立法會議員，並且兩次打敗黃宏發，連任第一、二屆立法會主席。第3屆香港立法會選舉，佢以獨立候選人身分喺香港島選區參選，攞到65000幾票當選。第三屆立法會主席嘅選舉之中，喺民主黨何俊仁挑戰之下，仍成功連任。2007年7月17號，范徐麗泰宣佈唔會參加第4屆香港立法會選舉。

喺2016年，佢有份提名林鄭月娥參與2017年香港行政長官選舉。

## 榮譽
### 勳銜
* 太平紳士 （1986年1月31號）
* O.B.E.（1988年元旦）
* C.B.E.（1992年女皇壽辰）
* 金紫荊星章 （1998年）
* 大紫荊勳章 （2007年）

### 榮譽博士
* 中國政法大學法學名譽博士（2003年7月7號）
* 香港城市大學榮譽社會科學博士（2005年）
* 香港大學名譽社會科學博士（2009年）
* 香港理工大學榮譽社會科學博士（2009年）
* 香港公開大學榮譽社會科學博士（2016年）
* 香港教育大學榮譽社會科學博士（2017年）

## 部分公職
*大灣區共同家園青年公益基金顧問
*香港再出發大聯盟發起人
*香港中華文化總會創會會長

## 攷

## 睇埋
* 香港立法會主席

## 出面網頁
*范徐麗泰網頁
*全国人民代表大会 
*范徐丽泰_中国人大网
*
*范徐麗泰女士 | Our Hong Kong Foundation，團結香港基金 
*明報刊登范太籲包容內地客不文明：30年前日本人都係咁
*信報刊登范徐麗泰回應陳文敏「名譽資深大律師」資格

類:中國政法大學名譽博士

類:香港理工大學榮譽博士

類:香港教育大學榮譽博士

類:祖籍寧波
徐麗泰

類:香港立法會主席
李永達

**李永達**（**LEE Wing-tat**，），係民主黨第三任主席，被視為香港泛民主派嘅成員。做過立法局議員、香港民主民生協進會副主席、香港民主同盟中常委、香港市民支援愛國民主運動聯合會常委、葵青區議會主席、區域市政局議員、香港民主黨主席同副主席、香港立法會議員。

## 屋企
李永達鄉下喺廣東惠陽，而佢就喺香港出世。第一任老婆係陳樹英（1985年－1992年），第二任老婆係陸鳳萍（1994年－1999年），第三任老婆又係陳樹英（2001年－)。

## 簡歷
李永達早年喺聖保羅書院同香港大學就讀，1980年喺香港大學攞到理學士學位。之後，佢喺屯門區大興佛教沈香林紀念中學教書，同已過身嘅立法局議員吳明欽二人係同事，又喺呢度識到老婆陳樹英。1985年開始做葵青區議員（石籬選區），同梁耀忠、單仲偕等七個同時獲選為葵青區議會議員嘅民主派人士被叫做葵青七子。1991年，佢夾埋荃灣區議會議員陳偉業競選立法局，兩個一齊入立法議會，開始立法局議員生涯。直到2000年，因民主黨將佢（夥拍區議員黃炳權），以及何俊仁（陳樹英、蔣月蘭）名單、陳偉業（鄺國全）名單分拆，選民認為佢將會當選，所以將票源流向當時選情告急嘅陳偉業名單，後尾落選。

2001年，佢擔任民主黨副主席。2003年底，得到立法會議員，原葵青區議會華景選區議員單仲偕讓路，得而重返議會（選區因新增華荔荔欣二村，改稱荔華）。2004年9月，夥拍陳偉業舊盟友陳琬琛（荃灣區議會梨木樹東區議員）以第二高票當選，重返立法會，同區對手有民主派獨立議員陳偉業，職工盟李卓人、葉岳峰，查錫我，與及親中共政黨民建聯嘅譚耀宗、張學明及自由黨周梁淑怡、丁午壽等。喺楊森放棄連任民主黨主席後，佢當選民主黨第三任黨主席。

2005年5月，李永達決定代表民主黨參加2005年香港行政長官選舉，但最終攞唔到100個選舉委員會成員提名（只攞到51票）而未能得到參選資格。

2006年12月17號，原民主黨副主席何俊仁接替佢成為第四任民主黨黨主席。

响2011年第4屆香港區議會選舉入面，佢响荔華選區爭取冧莊，但受到票債票償嘅影響，輸畀民建聯朱麗玲，連任失敗；2012年第5屆香港立法會選舉，李永達嘅三人名單失去足夠嘅選民支持，唔單止冇咗議席，重拖累埋老婆陳樹英、黃偉賢嘅五人名單落選。

2021年6月20號，李永達再做返民主黨副主席，想穩定返黨內嘅軍心，團結返士氣渙散嘅民主黨。

2021年8月6號，李永達離開咗香港，飛去英國倫敦。佢老婆喺飛機場送別，但冇跟埋佢走。事前一啲預兆都冇，佢亦都未辭任黨內嘅職位。好多民主黨人都話好意外、驚訝。9月初，老婆陳樹英去埋英國。2022年5月27號，民主黨收到李永達同陳樹英嘅退黨通知，即日通過同生效，李永達透露6月會喺英國搞嘢。

## 攷

## 出面網頁
* 
* 
* 

類:香港罪犯

類:前民協成員
山竉

**山窿**（）係自然形成、喺山裏面嘅中空部份，係一啲嘅好大竉，通常大到可以畀人或者動物入去。好耐以前，原始人會喺度住。書面亦叫**穴**。

## 形成
山竉形成方式可能係水嘅侵蝕作用，又或者係風同微生物等其他外力嘅風化作用。好多自然形成嘅山竉係喺石灰岩地帶，稱之為溶洞（鐘乳洞）。

## 分佈
幾乎全世界都可以搵到山竉。

## 拎
* Australian Speleological Federation (ASF), AU
* British Caving Association (BCA), UK
* Classification of Caves A list of cave types with links to further information
* Journal of Cave and Karst Studies
* National Speleological Society (NSS), US
* International Union of Speleology (UIS).
* Speleological Abstract (SA/BBS) An annual review of the world's speleological literature.
* The Virtual Cave Photographs of many types of caves.
挪亞方舟

**挪亞方舟**（希伯來文：）又譯**諾亞方舟**，係希伯來神話入面，天主命令諾亞整嘅一隻方舟，相傳呢隻方舟可以載晒所有生物，每樣一公一乸，做呢隻方舟係因為要避過神將會賜落嚟嘅一場大洪水，而呢場大洪水會將全世界所有生物浸死。

關於諾亞方舟嘅記載，可以喺猶太教經典《妥拉》，又即係基督教《舊約聖經》入面嘅創世記搵到，而伊斯蘭教《可蘭經》第6章到第9章都有講關於諾亞方舟。

以希伯來神話做基礎嘅亞伯拉罕教分支宗教，好似猶太教、基督教，多數都相信諾亞方舟係堅嘢，不過亦有啲派系認為方舟只係一個隱喻，代表教會嘅象徵，而經文直譯主義者就相信諾亞方舟係堅過石堅，重認為諾亞方舟停咗喺土耳其東北面嘅阿辣辣特山地區。

經過多年考古發現，發現巴比倫及亞述古神話，亦有極之類似嘅故仔，只不過故仔係多神。

## 方舟故

## 方舟文化
### 拉比
### 基督教
### 伊斯蘭教
### 其他

## 史實拗餐死
### 大洪水

## 參考

* 《聖經－－創世紀》
2004年死

以下係**2004年死**嘅人：

## 1月
* 1月3號：閔智亭，中國道教協會會長
* 1月3號：馬文瑞，中國人民政治協商會議全國委員會副主席
* 1月12號：陳汝佳，中國歌手同演員
* 1月18號：金堯如，《文匯報 (香港)》總編輯

## 2月
* 2月5號：臧克家，中國現代詩人
* 2月14號：埃凡德羅·莫拉，巴西政治人同工程師
* 2月14號：，中國共產黨黨員，無產階級革命家、軍事家，中國人民政治協商會議第六屆全國委員會副主席，中央軍委原常委、副秘書長，中國人民解放軍原代參謀長
* 2月17號：波蒂略，墨西哥總統
* 2月21號：黎婉華，澳門賭王何鴻燊元配，後生時外號「澳門第一美人」
* 2月21號：亞克里修莫雷拉達羅差，巴西牙醫同政治人

## 3月
* 3月4號：余麗珍，香港粵劇同電影演員
* 3月5號：鴇田正憲，日本足球員
* 3月16號：，中國圍棋手
* 3月20號：朱麗安娜女王，荷蘭王太后
* 3月21號：蔡繼琨，中華民國作曲家、指揮家同教育家
* 3月22號：哈辛，伊斯蘭激進組織哈馬斯創建者同精神領袖
* 3月22號：潘霞，中國電視劇導演
* 3月26號：加茂健，大日本帝國足球員

## 4月
* 4月15號：，日本漫畫家，原名橫山光照
* 4月24號：張岱年，中國哲學家、哲學史家同國學大師

## 5月
* 5月9號：，車臣共和國頭一任總統
* 5月15號：楊善深，中國嶺南畫派畫師

## 6月
* 6月1號：常香玉，中國豫劇演員
* 6月5號：朗奴列根，美國總統
* 6月8號：蔡濯堂，中國作家，筆名思果
* 6月21號：布左拉，巴西工程師同政治人

## 7月
* 7月1號：馬龍白蘭度，美國演員
* 7月12號：郭全寶，中國相聲演員
* 7月28號：法蘭西斯·卡里卡，英國生物學家

## 8月
* 8月3號：昂希·卡鐵耶－布希崇，法國攝影師，被譽為其中一位「新聞攝影之父」
* 8月14號：米禾舒，波蘭作家，諾貝爾文學獎得主
* 8月18號：艾瑪伯恩斯坦，美國作曲家同指揮
* 8月24號：戴磊華，香港警務處處長

## 9月
* 9月24號：Françoise Sagan，法國小說家、劇作家同編輯
* 9月27號：蔡萬霖，臺灣企業家，死時名列臺灣首富，全球富豪排行第94名
* 9月30號：戴雅文，澳洲司典

## 10月
* 10月8號：德希達，法國哲學家
* 10月10號：基斯杜化里夫，美國演員，電影《超人》主角

## 11月
* 11月6號：何添，創辦香港恒生銀行
* 11月9號：張純如，美國作家，著有《The Rape of Nanking》
* 11月11號：阿拉法特，巴勒斯坦解放運動領袖，諾貝爾和平獎得主
* 11月24號：黃霑，香港填詞人、廣告人、作家、傳媒創作人，原名黃湛森
* 11月27號：蕭笙，香港電視人

## 12月
* 12月3號：陳省身，美國數學家，南開大學教授
* 12月4號：，美國物理學家
* 12月15號：蔣方良，蔣經國夫人
* 12月23號：拉奧，印度總理

## 卒日不詳
* 齋藤才三，大日本帝國足球員
1998年死

以下係**1998年死**嘅人：

## 1月
* 1月9號：福井謙一，日本化學家，諾貝爾化學獎得主
* 1月28號：石之森章太郎，日本漫畫家
## 2月
## 3月
* 3月10號：Lloyd Bridges，美國演員
* 3月22號：西邑昌一，大日本帝國足球員
## 4月
* 4月15號：波爾布特，紅色高棉領袖
## 5月
* 5月2號：hide，日本搖滾樂隊結他手，視覺系始祖，原名松本秀人
* 5月3號：薛岳，中華民國抗日將領
* 5月14號：法蘭仙納杜拉，美國歌手同電影演員，奧斯卡金像獎最佳男配角
## 6月
## 7月
* 7月6號：依斯邁莫哈末阿里，馬來西亞國家銀行總裁

## 8月
* 8月17號：井出多米夫，大日本帝國足球員
## 9月
* 9月6號：黑澤明，日本電影導演
* 9月14號：楊尚昆，中共元老，中華人民共和國主席
* 9月21號：姬菲芙，美國短跑手
## 10月
* 10月7號：河野六郎，日本語言學者
* 10月21號：丘世文，香港專欄作家，創辦《號外》雜誌
## 11月
* 11月2號：白嘉時，香港輔政司
## 12月
* 12月19號：錢鍾書，中國學者同作家
張宇人

**張宇人**（**Tommy CHEUNG Yu-yan**，），外號「廿蚊張」，係香港立法會飲食界功能界別議員，香港特別行政區行政會議非官守成員，東區區議會前議員，香港自由黨第六任主席、現任黨魁。

佢嘅言論好偏向商界，講過唔少好有爭議嘅說話，畀外界有一種典型「孤寒財主」嘅形象。

## 簡歷
### 屋企
張宇人祖籍廣東東莞，喺香港出世。老豆張志安係香港舊時好出名嘅酒樓—海洋皇宮嘅老闆之一，做到2005年執笠，老母鄉下喺南韓仁川。老婆係蔡詠鈿，生咗一仔兩女。

### 學歷
佢喺拔萃男書院同美國加州Pepperdine大學完成學業。

### 事幹
2010年3月，佢喺城市論壇度話：「若飲食業界調查結果係低過20元，唔排除向政府建議最低工資時薪20蚊以下」，備受批評，搞到喺25號佢要出嚟開記者會向公眾道歉。佢亦因為呢件事而有咗外號「廿蚊張」。

2016年11月25號，張宇人獲香港特首梁振英委任爲行政會議非官守成員，跟住一直過渡至林鄭月娥政府同李家超政府。

## 選舉及提名經歷
佢有份提名林鄭月娥參與2017年香港行政長官選舉。

喺政府大幅度削減直選議席比例同埋限制民主派參選嘅2021年香港立法會選舉，佢提名邵家輝。

## 名下馬匹
張宇人係香港賽馬會會員、馬主，先後同佢老婆張蔡詠鈿、阿仔張士宗（Christopher）同老友黎昱麟聯名擁有一系列大部分以「䯀」（左馬右聶）字命名嘅馬匹，包括海國之寶、䯀驄（用過兩次）、䯀駢、䯀駿、䯀勝、䯀駒、䯀驥同䯀騁，但䯀騁退役之後，佢嘅名下馬匹就唔再以「䯀」字命名，先後以夫妻名義擁有再戰群雄、金冠、越跑越有，而近年唔止同黎昱麟合夥擁有威德將軍、弗雷，重同仔仔合夥擁有奇妙年華。

此外，佢同邵家輝、梁進、鍾偉平、黃永幟（幟哥）亦都係好食團體嘅其中一位合夥人，包括好好食、好食德、食得好、好鬥心、好勁力。

## 公職
*香港再出發大聯盟發起人
## 個人榮譽
*  非官守太平紳士（1989年8月21號）
* 銀紫荊星章（2007年）
* 金紫荊星章（2015年）

## 參考資料

## 出面網頁

* Tommy Cheung
* 行政會議 - 行政會議成員 - 張宇人議員
* 
* 
* 
*
封建社會

**封建主義**指歐洲中世紀九世紀到十五世紀嘅法律同軍事習慣嘅總稱。更普遍嘅定義係指一種構建社會結構嘅方式，喺呢種方式下，土地擁有者以土地所有權交換他人嘅勞動。**封建社會**指實行封建主義嘅社會。

## 相關
*資本主義
民主

**民主**即係由人民統治國家嘅意思，相對寡頭政治同獨裁政治。基本上一個民主嘅政府會有公平而普及嘅選舉，人民會有基本人權同自由等等。

喺直接民主入面，人民可以直接授權去審議同決定立法。喺代議民主入面，人民透過選舉去揀選政府官員去做呢啲嘢。邊個算係「人民」嘅一部分，以及權力點樣喺人民之間共享或者委派，都隨著時間嘅推移而改變，而且喺唔同國家嘅變化速度都唔同。民主嘅特徵通常包括集會自由、結社自由、私有財產、宗教自由同埋言論自由、公民身份、被治者同意、投票權、免受政府無理咁剝奪生命權同自由嘅自由，仲有少數族裔權益。

民主嘅概念隨著時間嘅推移而有相當大嘅演變。縱觀歷史，我哋可以搵到直接民主嘅證據，喺呢種制度下，社區透過公民大會作出決定。今日，民主嘅主要形式係代議民主，公民選出政府官員代表佢哋執政，例如議會制或者總統制民主。大多數民主國家喺大多數情況下都應用多數決，但係喺某啲情況下會應用相對多數決、絕對多數決（例如憲法）或者共識民主（例如瑞士）。呢啲規則服務於包容性同更廣泛認受性嘅關鍵目的，尤其係喺敏感議題上——平衡多數主義——因此，大多數情況下，呢啲規則喺憲法層面優先。喺自由民主嘅常見變體中，多數嘅權力喺代議民主嘅框架內行使，但係憲法同最高法院會限制多數並保護少數——通常係透過保障所有人享有某些個人權利，例如言論自由或結社自由。 

「民主」呢個詞語出現喺公元前 5 世紀嘅希臘城邦，尤其係古典時代嘅雅典，意思係「人民嘅統治」，同貴族政治（, **），即「精英嘅統治」相對。 西方民主，同古代嘅民主唔同，普遍認為起源於城邦，例如古典時代嘅雅典同羅馬共和國，喺呢啲城邦觀察到唔同程度嘅自由男性人口嘅選舉權。喺幾乎所有古代同現代歷史上嘅民主政府中，民主公民身份最初都只限於精英階層，後來先擴展到所有成年公民。喺大多數現代民主國家，呢個目標係透過 19 世紀同 20 世紀嘅選舉權運動實現嘅。

民主同權力並非掌握喺一個國家嘅一般人口手中嘅政府形式形成對比，例如威權主義體制。世界輿論強烈支持民主嘅政府體制。根據V-Dem 民主指數同經濟學人民主指數，截至 2022 年，全球只有唔夠一半嘅人口生活喺民主國家。

## 特徵

雖然普遍認為民主嘅定義係投票，  但係對於民主嘅精確定義並冇共識。 卡爾·波普爾話民主嘅「古典」觀點，簡單嚟講，就係「民主係人民嘅統治，而人民有權統治」嘅理論。 一項研究發現，英文入面用嚟描述民主嘅形容詞有成2,234個。

民主原則體現喺所有合資格公民法律面前人人平等，同埋可以平等咁參與立法過程。例如，喺代議民主制入面，理論上每一票嘅權重都一樣，而合資格公民嘅自由受到合法權利同自由嘅保障，呢啲權利同自由通常都 enshrine 喺憲法入面，而「民主」嘅其他用法可能包含直接民主，即係公民直接就議題投票。根據聯合國，民主「提供咗一個尊重人權同基本自由嘅環境，喺呢個環境入面，人民可以自由表達佢哋嘅意願」。

有一種理論認為，民主需要三個基本原則：向上控制（主權 reside 喺最低層級嘅權力機構）、政治平等，同埋社會規範，個人同機構只會考慮符合向上控制同政治平等呢兩個原則嘅行為先至可以接受。評論員經常將法律平等、政治自由同法治認定係一個良好運作嘅民主制度嘅基本特徵。

喺一啲國家，尤其係英國（西敏制嘅發源地），主要原則係議會至上，同時維持司法獨立。喺印度，議會至上受制於印度憲法，其中包括司法覆核。雖然「民主」一詞通常用於政治國家，但呢啲原則都有可能應用於私人組織，例如會所、社團同公司。

民主制度可以用好多唔同嘅決策方法，但多數決係主要形式。如果冇補償機制，例如對個人或群體權利嘅法律保障，政治少數群體可能會受到「多數人暴政」嘅壓迫。多數決涉及一種競爭性嘅方式，同共識式民主相反，產生咗選舉，同埋通常係審議，必須喺實質上同程序上都，即係同，嘅需求。喺一啲國家，政治表達自由、言論自由同新聞自由被認為係重要嘅，可以確保選民獲得充分嘅資訊，令佢哋能夠根據自身嘅利益同信念投票。

亦有人認為，民主嘅一個基本特徵係所有選民都有能力自由同充分咁參與社會生活。由於強調社會契約同所有選民嘅集體意志嘅概念，民主亦可以被描述為一種政治集體主義嘅形式，因為佢嘅定義係一種所有合資格公民喺立法方面都有平等發言權嘅政府形式。

共和國雖然因為被治者同意嘅共同原則而經常同民主聯繫埋一齊，但唔一定係民主國家，因為共和主義並冇具體說明人民「如何」統治。傳統上，「共和國」一詞既包含民主，亦包含貴族政治。喺現代意義上，共和國體制係一種冇君主嘅政府形式。因此，民主國家可以係共和國，或者好似英國咁嘅君主立憲制。

## 定義同現況

### 條件
#### 經濟條件
經濟發展程度越高越有利民主發展，識字率提高、生活安定而理性，利益團體發達多元社會、中產階級提高，但唔係絕對。

#### 社會條件
實行民主政治仰賴民主社會，社會階層化低，民主度較高。

#### 文化條件
權威文化難以民主，理性、平權、容忍同妥協嘅文化民主較易生根。

#### 政治條件
國家政治精英嘅風範易產生風動草偃嘅效果。

## 反對者
無政府主義反對包括民主在內嘅國家概念，認為佢哋註定係腐敗同具有強制性。好多無政府共產主義者同無政府工團主義者傾向支持一種冇等級制度同強迫制度嘅直接民主制。不過，無政府主義者之間對此亦存在爭論。

一啲無政府主義者反對某啲，甚至係全部嘅民主形式，Benjamin Tucker話：「統治係邪惡嘅，換成多數統治都唔會好得去邊……投票係咩？或多或少佢只係一張代表刺刀、警棍、同子彈嘅紙啫。」Pierre-Joseph Proudhon話：「民主只不過係多數人暴政，係所有暴政之中最可惡嘅，因為佢唔係建基於信仰嘅權威上、唔係建基於種族嘅出身上、亦唔係建基於天份同財富嘅價值上。佢只不過係建基於一啲假借人民之名匿喺幕後嘅人上。」

除咗無政府主義之外，君主專制同威權主義都反對民主。
## 非經典用法
喺當今世界嘅政治語言上，「民主」普遍被當係褒義詞，論述者會自行演譯其意思——可能同上述嗰啲傳統解釋南轅北轍；幾乎個個政治勢力，都話自己推崇嗰套制度係上乘版本嘅民主，敵人主張嘅為低劣嘅民主種類或者根本唔係民主。

## 參考

## 出面網頁
* 國際民主日
* 政體

## 睇埋
*自由
*民粹主義
*專制
龍舟歌

**龍舟**，又叫做**唱龍舟**，同木魚、南音、粵謳與及板眼一樣係**粵調**。 嚮清朝經已開始有，一到端午節個陣時個啲**龍舟公**就會一隻手拎住支木做嘅龍舟仔（個龍舟仔多數係自己整），一隻手拎住支木棍仔，掛住個鑼仔同鼓仔，出到街出便，一自唱一自敲。噉就叫做**唱龍舟**。

而唱龍舟至出名嘅地方係順德，所以順德又叫做「**龍舟之鄉**」。

## 清唱本質
龍舟歌嘅出現同流浪藝人係節慶期間行乞討錢有關。佢哋往往揸住木雕嘅龍船逐家逐戶行乞，尤其係五月端午時節，藝人一手揸住上有龍船嘅木長棒，一手自敲小鑼小鼓伴奏，口唱吉祥歌文。龍舟歌接近木魚歌嘅說唱模式，後者係清唱，而龍舟歌只伴以小鑼小鼓，本質上仍然係清唱，所唱歌腔常常靠腔口帶動，自由度頗大。

## 唱報新聞
直至廿世紀七十年代，《成報》響副刊「日日唱新聞」專欄，重用龍舟歌形式報新聞。下邊係佢哋響1978年10月29日，一篇講美國印第安紅人產品嚟香港促銷產品嘅報導：


「（龍舟）有個消息，講來幾新。都算市場之內，嘅好新聞。美國紅番，來港推銷產品。木材魚類，種類繽紛。從來未見，堪稱妙得很。屆時一定，會哄動好多人。點想現在定單，竟然鹿角是問。令到紅番代表，奇怪深深。鹿角有茸，定貨之人豈苯。唔係傎。想來行大運。定單定鹿角，無非想搵多銀。」

## 龍舟歌者
*龍舟松（已故）
*尤學堯（1937年—）
*伍于籌（1928年—）

## 參考書目
黎鍵（2007），《粵調．樂與曲》，懿津出版企劃公司

## 連出去
*“龍舟說唱”話滄桑
*名家出山演示瀕危曲種
*Essence of Filial Piety, Cantonese Medley, 唱龙舟 ,李锐祖叔独唱,孝顺歌

## 註
維基

**維基**係維基媒體基金會嘅一個商標，專係用響所有由維基媒體基金會營運、使用Wiki引擎發展嘅中文（包括廣東話）網站上面。

「維基」呢個詞語嚟自「Wikipedia」嘅中文譯名「維基百科」：「維」係綁嘢嘅大繩，又或者係解網，引申到互聯網；「基」係指事物嘅根本，或者建築物嘅地基。「維基百科」夾埋可以引申做互聯網裡面裝住人類基礎知識嘅百科全書，係一種採用Wiki協作系統技術嘅線上百科。之後其他兄弟項目都用「維基」呢個詞語，包括維基新聞、維基辭典、維基語錄、維基書本、維基文庫、維基物種、維基學府等等。

## 相關
*維基媒體基金會
*Wiki
包浩斯

**包浩斯**()係1920至30年代喺德國一間現代藝術學校，包浩斯理念係銳意探索、改革同創新，結果造成對現代主義藝術風格有關鍵性影響，亦令「包浩斯」呢個名變成咗現代主義同現代藝術一個象徵，而影響力到而家仍然存在。

## 校名
呢個名係由華特葛羅佩斯（，1883年 - 1969年）起，呢個名入面 喺德文以名詞字面意思係建築，但實際上仲可以有其他含意，中世紀泥水佬、建築工人同裝修佬有個行會叫 ， 又有另一層意思解「種植嘅嘢」，亦講出包浩斯理念，就係傳播同培育，另外就係結合工匠同藝術。

類:藝術學校
類:德國學校
梁劉柔芬

**梁劉柔芬**（**Sophie LEUNG LAU Yau-fun**；）係香港臨時立法會同埋香港立法會第一至第四屆（1998年-2012年）議員，中華人民共和國香港特別行政區第十屆、第十一屆全國人民代表大會代表，香港紡織界企業家。佢係自由黨 (香港)前成員，歷任青山醫院管治委員會主席，香港浸會大學諮議會同校董會會董。

## 屋企
喺澳門出世，祖籍廣東潮陽，佢早年喺香港大，後來到美國大學深造，取得伊利諾大學電腦系學士學位。

梁劉柔芬嘅老公梁孔德，喺2007年6月任香港足球總會主席。佢哋兩公婆有三個仔女。

## 部分公職

* 香港中華文化總會名譽會長
* 2024-2025年度順德聯誼商會會董

## 個人榮譽

### 勳銜
* 太平紳士（1987年）
* 銀紫荊星章（2000年）
* 金紫荊星章（2007年）

### 榮譽院士
* 香港公開大學榮譽大學院士（2008年）
* 嶺南大學榮譽院士（2013年）

### 獎
* 世界華商基金會世界傑出華人獎

## 政治立場
佢係香港親中派一員。佢有份支持同贊助荃灣各界慶祝香港回歸祖國23周年活動。

### 選舉及提名經歷
喺2016年，佢有份提名林鄭月娥參與2017年香港行政長官選舉。

## 攷

## 出面網頁

* 
* 

類:嶺南大學 (香港) 榮譽院士‎‎
類:香港都會大學榮譽大學院士‎‎
類:世界傑出華人
類:仁濟醫院主席
曾氏

**曾**（）係唐人嘅姓氏，係百家姓之一。

## 排名
當今中國大陸姓氏中排名第 32，喺台灣排 16。

## 源
曾氏主要嘅歷史聚居地有魯國，廬陵，武城，長沙，扶風，冀州，青州，吉陽，南豐，韶州，虔州，交州，會稽，蜀郡，豫章，吳郡，河內，南陽，江夏，襄陽，寧化，長樂，梅縣，平遠，鎮平，五華，龍川，惠州，河源，和平，廣州，新寧等。 據統計，而家曾氏約佔中國大陸漢族人口 0.49%，大約有 600 多萬，尤其以湖南、四川、廣東、江西、湖北、福建呢啲省為多。海外分布多喺新加坡、馬來西亞、泰國、印度尼西亞、菲律賓呢啲國家。

## 名人
*曾參：孔子嘅學生
*曾鞏（曾南豐）：北宋文學家，唐宋八大家之一
*曾布：曾鞏嘅細佬，北宋熙寧變法嘅堅實支持者
*曾國藩、曾紀澤兩仔爺：晚清中興名臣
*曾啟榮：香港華人警探
*曾志偉：香港電影導演
*曾國祥：香港編劇及演員
*曾寶儀：臺灣節目主持
*曾蔭權：香港特別行政區行政長官
*曾俊華：香港財政司長
*曾鈺成：香港立法會前主席，民主建港聯盟創黨主席
*曾勝利、曾嘉欣父女：中國大陸生意人，香港賽駒「平海」系馬主
*曾健成：泛民主派元老，香港立法局議員、香港保釣運動人士
*曾祥忠：馬來西亞人。曾經擔任居鑾客家公會副會長，依家做客家公會財政

*曾淑雅：香港藝人
*秦楚瀅：香港YouTuber同演員，原名曾芷婷
*曾樂彤：香港YouTuber同歌手
*曾灶財：香港街頭書法塗鴉者，自號「九龍皇帝」
*曾憲文：香港YouTuber，簡稱EG，曾樂彤嘅堂哥
*曾路得：香港歌手，泰山（曾匡民）嘅姑姐
*泰山 (電台DJ)：原名曾匡民，係香港商業電台DJ，戶戶送廣告演員
冰心

**冰心**（原名**謝婉瑩**，）係中國作家，福建長樂人，晚年被人尊稱「文壇祖母」（文學界嘅阿嫲）。

## 簡歷

## 翻譯作品
較為有名嘅翻譯作品有印度泰戈爾嘅《園丁集》、《吉檀迦利》、《泰戈爾劇作集》，敘利亞作家紀伯倫嘅《先知》。

## 屋企
*阿爸，謝葆璋，福建長樂人。
*阿媽，楊福慈，福州人，書香世家。
*大弟，謝為涵（1906-1944）。
*二弟，謝為傑（1908-1986），化工專家。
*三弟，謝為楫（又名冰季）（1910-1984），作家，海事專業教授。
*丈夫，吳文藻，1929年結婚，有一仔兩女，吳平（原名宗生，1931年-），大女；吳冰（原名宗遠，1935年-），二女；吳青（原名宗黎，1937年-）。

## 參考

*冰心網
異體字

**異體字**，或者叫**又體**、**或體**、《說文解字》入面叫**重文**，即係話同音同義，但寫法唔同嘅漢字。

異體字又可分為「完全異體字」（點情況下讀音同意義都一樣）同「部分異體字」（只喺某啲情況下先相通）。

有時異體字特別指官方正體字對應規範字之外嘅字，不過因為唔同中文地區對正體字都有唔同認知，有啲字係一度係正體但去咗另一度就會變異體，例如喺簡體中文使用地區，「夠」係「够」嘅異體字，但係喺繁體中文使用區就掉轉。

## 例子
其中一啲異體字例子：

## 正俗字
中國傳統嘅文字有正俗之分，又叫做*正寫*同*俗寫*。正字較符合造字原意，畀字書接受；俗字就係民間為咗書寫方便，減省或者變化筆劃而嚟，但好多俗字而家都已經變咗標準寫法，而原本當係正字嘅字就叫做本字。呢啲唔同寫法嘅字通常亦都當係異體字的一種。

## 日韓漢字
有啲字喺中文度完全係異體字，不過日文就有第二啲用法，所以呢啲字喺日文就當另一個字，而唔當係異體字。好似**咲**，中文係**笑**嘅異體字，喺日文就有「綻放」嘅意思；**菓**，喺中文係**果**嘅俗字，喺日文就解“糖果、零食”，呢兩個字都收錄喺日本《常用漢字表》入面 。

有啲寫法喺中文已經唔用，但喺日文同韓文漢字重有用：

有啲字，日文韓文通行寫法同中文通行寫法唔同：

## 睇埋
*字形
*字體
*簡化字
*繁体字
*規範漢字
*正體字
*通假字
*第一批異體字整理表
*中日韓統一表意文字

## 出面網頁
*異體字表修訂版
*中華民國教育部異體字字典
*中研院史語所電腦漢字字形、異體字及詞彙整合知識庫
竹節蟲

**竹節蟲**，又叫**䗛**，係節肢動物門中昆蟲綱，**竹節蟲目**（又叫**䗛目**）嘅總稱。佢係一種草食性嘅昆蟲，以善於擬態成樹枝或樹葉見稱。全世界約有2,500種。

大隻或非常之大嘅昆蟲，體型修長，圓筒形，棍狀或樹枝狀；有啲品種似葉咁平。複眼發達，單眼通常已進化到消退咗。翼都係進化到消退咗；但如果有翼，前翼通常細過後翼。佢係不完全變態嘅昆蟲。多數分佈響熱帶，陸棲同夜行性。十九世紀開始就有人專門養。聽講佢啲屎重可以醫腸胃病。

竹節蟲目亦包括咗全世界最長嘅昆蟲－巨竹節蟲（*Pharnacia serratipes*，分佈喺馬來西亞，新加坡），體長（連腳）去到 55.5 厘米。

## 分類
喺舊嘅分類之中，以前啲人認為竹節蟲目係直翅目嘅亞目。

* 矮竹節蟲總科 Timematoidea
** 矮竹節蟲科 Timematidae
 
* 葉竹節蟲總科- Phyllioidea
** 葉竹節蟲科 Phylliidae
** 擬竹節蟲科 Pseudophasmatidae
*** 異竹節蟲科 Heteronemini
** Korinnidae
** 爪齒竹節蟲科 Aschiphasmatidae
** 異翅竹節蟲科 Heteropterygidae
** Pygirhynchidae
** 桿竹節蟲科 Bacillidae

* 竹節蟲總科 Phasmatoidea
** Tropidoderidae
** 竹節蟲科 Phasmatidae
** Eurycanthidae
** Xeroderidae
** Platycranidae
** 枝竹節蟲科 Bacteriidae
** 角竹節蟲科 Palophidae
** 長枝竹節蟲科 Necrosciidae
** 短角竹節蟲科 Pachymorphidae
** 長角竹節蟲科 Lonchodidae
** Diapheromeridae

## 相

File:Ctenomorpha chronus02.jpg|*Ctenomorpha chronus*
File:Ctenomorpha chronus.jpg|*Ctenomorpha chronus*
File:Ctenomorpha chronus_body.jpg|*Ctenomorpha chronus*
File:Giant Stick Insect (Phobaeticus serratipes) on Sylvain (8727651923).jpg|一隻 *Phobaeticus serratipes* 喺個人身上爬上爬落。


## 睇埋
*瘦長男
海蛇科

**海蛇科**包括所有一世都住喺海洋度嘅蛇，屬於蛇亞目，係由遠古眼鏡蛇分化出嚟嘅，呢科有15屬、大約50種。

海蛇嘅身體後部略側扁，尾部扁平如槳，游水好叻。個頭好細，又細條，好少超過2米，但喺化石度搵到，以前曾經有長達十幾米嘅大海蛇出現。有由頭伸到落尾嘅肺，但亦可以用皮膚嚟呼吸。海蛇嘅鼻窿向上，有瓣膜可以自由開關，吸氣後，可關閉鼻孔潛落水底達10分鐘咁耐，重可以潛到幾十米深。海蛇身體表面有鱗片包住，鱗片下面係好厚嘅皮膚，可以防止海水滲入同避免體液流失。脷下面有鹽腺，可以排出隨食物進入體內嘅過量鹽分。

海蛇嘅天敵主要係白腹海鵰等食肉性海鳥以及一啲鯊魚。

## 分布
海蛇主要分布喺印度洋同西太平洋嘅熱帶海域，大西洋並無海蛇。東太平洋有長吻海蛇分布，劍尾海蛇就通常分布喺暗礁裏面。中國記錄到有19種海蛇，廣泛分布喺廣東、廣西、福建、台灣、香港、浙江、山東、遼寧等省份嘅沿岸近海地方。常見品種有青環海蛇、環紋海蛇、小頭海蛇、海蝰、平頦海蛇同長吻海蛇等。而香港亦記錄過淡灰海蛇（睇香港爬蟲類）。

## 分類
海蛇又可以分兩棲海蛇同水棲海蛇兩大類。扁尾海蛇就係屬於前者，需要上岸生蛋，由得佢自然孵化。而後者就係卵胎生嘅，每次要生3到4條20到30厘米長嘅海蛇仔。喺繁殖季節，海蛇成日聚埋一齊，形成綿延幾十公里長嘅蛇陣，有時甚至浮滿整個港口。

## 毒性
海蛇同眼鏡蛇有好密切嘅親戚關係，係有較短前溝牙嘅毒蛇，所有海蛇都係有劇毒嘅。啲毒液為無色或者淡黃色粘稠液體，同陸地蛇嘅蛇毒性質好似，但毒性就比陸棲蛇勁好多，係最毒嘅動物。有啲品種嘅毒性強度甚至係響尾蛇嘅十倍以上，鈎嘴海蛇毒液就係飯鏟頭毒液毒性嘅兩倍，係氰化鈉毒性嘅80倍。海蛇毒性為神經毒，目前並無血清可以解毒。

世界上最毒嘅海蛇係貝爾切海蛇，住喺澳洲西北部嘅阿什莫爾群島嘅暗礁周圍，按照單位容量毒液毒性嚟講，佢嘅毒性係眼鏡王蛇嘅200倍。

海蛇咬到人冇劇烈感覺，有時重唔痛又無水腫，所以好難發覺。各種症狀開始始時都好輕微，但會逐漸惡化。逐漸導致呼吸困難、全身癱瘓等症狀，嚴重嘅話可以喺幾十分鐘之後死。人類極少會受到海蛇嘅主動攻擊，往往係因為漁夫捕捉或潛水員唔小心踩到海蛇先搞成咁。有經驗嘅潛水員重會捉海蛇嚟玩。

## 資料來源
*《科學月刊》「蛇類的生態適應」一文，2001年5月號
*《香港的兩棲類和爬行類》
*《自然珍藏系列：兩生爬行類圖鑑》ISBN 957-469-519-0

## 睇埋
*蛇
*飯鏟頭
海洋哺乳動物

所謂**海洋哺乳動物**，就係指一啲長時間喺個海裏面生活，或者係需要靠海洋資源為生嘅哺乳動物。當中有啲需要返上陸地度休息或繁殖，一啲就唔使。

## 分類
現時有5種海洋哺乳動物：

*海牛目
**海牛科
**儒艮科：包括儒艮同史德拉海牛（已絕種）

*食肉目
**熊科：北極熊
**鼬科：海獺，旱獺

*鰭足目
**海豹科
***僧海豹亞科 Monachinae
****僧海豹屬 Monachus
****象海豹屬 Mirounga
****羅氏海豹屬 Ommatophoca
****食蟹海豹屬 Lobodon
****豹斑海豹屬 Hydrurga
****威德爾海豹屬 Leptonychotes
***海豹亞科 Phocinae
****髯海豹屬 Erignathus
****冠海豹屬 Cystophora
****海豹屬 Phoca
****灰海豹屬 Halichoerus

**海獅科
***海狗亞科 Arctocephalinae
***海獅亞科 Otariinae

**海象科

*鯨目
**齒鯨亞目
***海豚科Family Delphinidae
***一角鯨科Family Monodontidae
***鼠海豚科Family Phocoenidae: Porpoises
***抹香鯨科Family Physeteridae
***小抹香鯨科Family Kogiidae
***喙鯨科Family Ziphidae: beaked whales
***河海豚超科 Platanistoidea
***亞河豚科Family Iniidae
***白鱀豚科Family Lipotidae
***恆河豚科Family Platanistidae
***拉河豚科Family Pontoporiidae

**鬚鯨亞目：
***露背鯨科 Family Balaenidae
***鬚鯨科 Family Balaenopteridae
****座頭鯨亞科 Sub-family Megapterinae
***灰鯨科 Family Eschrichtiidae
***Janjucetidae科（已絕種）
***小露背鯨科 Family Neobalaenidae
***Mammalodontidae科（已絕種）

## 外型特徵
唔同嘅海洋哺乳動物，都有唔同嘅祖先，呢啲就係進化。但係科學家相信，所有海洋哺乳動物嘅祖先都係源自陸地，部分後嚟因為食物同逃避捕獵者先至返落海裏面，而手腳開始變成鰭形，身體亦都變到好流線形，等到游水搵食時可以快啲同方便啲。佢哋同魚唔同嘅地方，就係佢哋係溫血動物，同條尾係上下咁發，而唔係似魚咁左右咁發。

除此之外，海洋哺乳動物同其他水生動物唔同嘅例子重有：
* 佢哋係用肺唞氣，需要上岸或者水面唞氧氣；
* 佢哋有毛髮。就算係鯨豚類都有啲毛，但只有稀疏嘅毛喺個頭或者個口度。所有食肉目就更加唔使講（不過啲毛就薄啲的）。而海豹細個時都係周身毛嘅；
* 佢哋嘅皮下脂肪非常厚，咁樣可以防止水份同熱量流失；
* 佢哋全部都係胎生嘅，好多海洋哺乳動物都係生一胎，而啲仔出世後都要飲奶。佢哋嘅奶脂肪含量比其他陸上哺乳動物都高，差唔多接近4至5成。

雖然北極熊一般都會揀喺陸地度行，但係當啲冰溶咗之後，佢哋都會係咁游，一日之內重可以游到74公里。所以一啲科學家都會將佢哋列埋海洋哺乳動物。

## 貢獻同研究
外國有好多環保組織都有研究海洋哺乳動物，因為佢哋對氣候轉變嘅敏感程度都好高，加上佢哋亦係生態系統裏面重要嘅成員。亦有好多唔同嘅動物園，海洋公園（或海獸館）都會養、繁殖佢哋，甚至攞佢哋嚟做馬戲表演。
## 睇埋
*人魚
青環海蛇屬

**青環海蛇屬**（**Hydrophis**）係海蛇科嘅其中一個屬。佢哋主要分布喺東南亞以至澳洲附近嘅水域。現時已記錄到34種。

## 分類
現時34種青環海蛇屬分類如下：

**) 唔包括[[亞種]]*

## 參考

## 睇埋
* 海蛇科
* 香港爬蟲類
長吻海蛇

**長吻海蛇**(*Pelamis platurus*)，又叫**黃環海蛇**，係海蛇嘅一種，分布喺熱帶海洋嘅蛇種。

## 習性
佢哋係卵胎生嘅海蛇，懷孕期有個月。佢哋唔會上陸地生蛋，但會生好多蛋喺水面度。呢種海蛇有神經毒，用嚟捉魚用，但對人無致命傷。係唯一可以喺夏威夷見到嘅海蛇。

## 分布
印度洋﹑太平洋﹑日本﹑韓國南中國海(包括台灣﹑香港)，同澳洲。喺俄羅斯曾發現死咗嘅樣本。北美洲嘅墨西哥等地，南美洲嘅秘魯等地都有。

## 資料來源

* Hecht, M. K., Kropach, C. and Hecht, B. M. 1974 Distribution of the yellow-bellied sea snake *Pelamis platurus*, and its significance in relation to the fossil record. Herpetologica 30: 387-395.
* Kropach, C. 1975 The yellow-bellied sea snake, *Pelamis*, in the eastern Pacific. Pp. 185-213 in: Dunson, W., ed., The Biology of Sea Snakes. Univ. Park Press, Baltimore, xi + 530 pp.

## 另見
* 海蛇科
* 香港爬蟲類
平頦海蛇

**平頦海蛇**（*Lapemis curtus*）係海蛇嘅一種。

## 分布
熱帶海洋

## 參考
* Anderson, J. 1871 A list of the reptilian accession to the Indian Museum, Calcutta, from 1865 to 1870, with a description of some new species. J. Asiat. Soc. Bengal, Calcutta, 40, part 11(1): 12-39.
* Gritis, P. & H. K. Voris 1990 Variability and significance of parietal and ventral scales in the marine snakes of the genus Lapemis (Serpentes: Hydrophiidae), with comments on the occurrence of spiny scales in the genus. Fieldiana Zool. n.s. (56): i-iii + 1-13.
* Rasmussen, A. R. & I. Ineich 2000 Sea snakes of New Caledonia and surrounding waters (Serpentes: Elapidae): first report on the occurrence of Lapemis curtus and description of new species from the genus Hydrophis. Hamadryad, 25(2): 91-99

## 睇埋
*海蛇科
*香港爬蟲類
青環海蛇

**青環海蛇**（學名：*Hydrophis cyanocinctus*），又叫**藍環海蛇**，係蛇亞目海蛇科嘅一種有毒海蛇，目前未有人搵倒亞種。

## 特徵
青環海蛇個頭中型，眼好細，吻鱗闊大，鼻端短。個身有黃色、綠色、橄欖色，身體側邊佈滿深色幼紋，背脊紋理闊啲，個肚有時有黑色嘅紋圍住。頸有黑色嘅幼紋。身長度大約 150 公分。

## 習性
沿岸生活，有時會沖上沙灘擱淺。食魚類，蛇鰻為主。食物中絕大多數為尖吻蛇鰻，有時會有其他品種（鬚蛇鰻、鱷形短體鰻），根據福建省平潭縣嘅漁民所講，佢哋主要食蛇鰻嘅幼體。

## 生育
青環海蛇係卵胎生嘅蛇，每次生 3-15 條蛇仔。

## 地理分佈

青環海蛇廣泛出沒喺印度洋海域，包括波斯灣、伊朗、巴基斯坦、印度、斯里蘭卡、孟加拉國、緬甸、泰國、馬來西亞、菲律賓群島、韓國、日本、所羅門群島、南中國海（包括海南島，香港）、東中國海（包括台灣）、中國山東及遼東沿岸、新畿內亞、澳洲等海域。

## 香港嘅狀況
青環海蛇係香港最大型嘅海蛇。比較溫馴，唔會主動攻擊人，但喺1968年，喺大埔曾經有細路女響漁船上俾呢種海蛇咬死嘅記錄。以前香港啲漁民成日捉嚟食。但而家已經非常罕有。

## 用途
青環海蛇雖然係一種有神經毒嘅蛇，但佢嘅皮、肉、脂肪都食得，亦可入藥同餵家畜。所以香港嘅漁民響冬天時亦會捉佢哋嚟賣，或者醃製做食物。

## 註

## 參考
* Bussarawitt,S.; Rasmussen, A.R. & Andersen, M. 1989 A preliminary study on sea snakes (Hydrophiidae) from Phuket Harbor, Phuket Island, Thailand. Nat. Hist. Bull. Siam Soc., Bangkok 37 (2): 209-225
* Murray,J.A. 1887 Three New Species of Hydrophis. J. Bombay Nat. Hist. Soc. 2: 32-35
* 《香港兩棲類及爬行類》

## 睇埋
* 海蛇科
* 香港爬蟲類

## 出面網頁
*TIGR爬蟲類資料庫：青環海蛇
1518年

## 大件事

## 響呢年出世嘅人
* 李時珍，中國史上有名嘅醫師，著有《本草綱目》。

## 響呢年死嘅人

## 節慶、風俗習慣
1515年

## 其他紀年

*中國：正德十年
*越南：洪順七年
*朝鮮半島
**中宗十年
**檀紀：3848年
*日本
**永正十二年
**皇紀：2175年
*佛曆：2057年 - 2058年
*回曆：920年 - 921年
*猶太曆：5275年 - 5276年

## 大件事

## 響呢年出世嘅人

## 響呢年死嘅人

## 節慶、風俗習慣
1517年

## 大件事
* 10月31號：馬丁路德釘出九十五條論綱，引發宗教改革。

## 響呢年出世嘅人

## 響呢年死嘅人

## 節慶、風俗習慣
1501年

## 大件事
* 儋州賊符南蛇作亂，被總兵毛銳討平。

## 響呢年出世嘅人

## 響呢年死嘅人

## 節慶、風俗習慣
1500年

## 大件事
* 4月22號：葡萄牙航海家卡布拉爾率領嘅船隊到達巴西，成為首批到達嘅歐洲人。

## 響呢年出世嘅人
* 2月24號：卡爾五世，神聖羅馬帝國皇帝，兼德意志、意大利國王、奧地利大公、西班牙國王、尼德蘭十七省領主（1558年死）
* 吳承恩，大明小說家（1582年死）

## 響呢年死嘅人
* 陳獻章，大明理學者，外號白沙先生、陳白沙

## 節慶、風俗習慣
1499年

## 大件事
* 南海番禺有大饑荒。
* 三月，倫文敘被賜狀元及弟。

## 響呢年出世嘅人
## 響呢年出世嘅其他生物
*，已知最長壽動物（2006年死）

## 響呢年死嘅人

## 節慶、風俗習慣
1516年

## 大件事
• 1月23日——斐迪南二世嘅外孫卡洛斯一世繼承咗卡斯蒂利亞、阿拉貢、納瓦拉、格拉納達、那不勒斯、西西里、撒丁，停埋西屬美洲。卡洛斯嘅母親卡斯蒂利亞女王胡安娜雖然喺名義上都繼承咗亞拉岡王位停卡洛斯一齊管理，但仍然被人關喺托德西亞斯。西班牙王位落入咗哈布斯堡王朝手中，直到1700年西班牙國王卡洛斯二世嘅死而無後人繼承。

## 響呢年出世嘅人

## 響呢年死嘅人

## 節慶、風俗習慣
1484年

## 大件事

## 響呢年出世嘅人
*1月1號，慈溫利。（1531年死）

## 響呢年死嘅人

## 節慶、風俗習慣
1485年

## 大件事
*8月22號：玫瑰戰爭—英王理察三世對戰亨利都鐸時戰死，後者成為亨利七世。

## 響呢年出世嘅人

## 響呢年死嘅人
*8月22號：英王理察三世

## 節慶、風俗習慣
1461年

## 大件事
*3月4號：玫瑰戰爭—英王亨利六世俾約克公爵愛德華推翻，後者成為愛德華四世。
*7月22號：路易十一接替查理七世做法國王。

## 響呢年出世嘅人

## 響呢年死嘅人
*7月22號：查理七世，法國王（1403年出世）

## 節慶、風俗習慣
1457年

## 大件事
* 舊曆正月，明英宗朱祁鎮復辟，改景泰八年做天順元年。

## 響呢年出世嘅人

## 響呢年死嘅人
* 2月，于謙
* 3月，明代宗朱祁鈺

## 參考
1453年

## 大件事
*4月2號至5月29號：鄂圖曼帝國圍攻拜占庭帝國首都君士坦丁堡，最終君士坦丁堡失陷，拜占庭帝國滅亡。
*10月19號：法國由英格蘭手上搶番波多，百年戰爭打完。

## 響呢年出世嘅人

## 響呢年死嘅人
*5月29號：君士坦丁十一世，拜占庭帝國最後一個皇帝。

## 節慶、風俗習慣
阿柑

**阿柑**係一隻響香港家庭飼養嘅金毛尋回犬寵物，原本因為咬斷主人手臂而被決定將佢人道毀滅，但呢件事部份市民同香港傳媒關注，更有近千人響網上聯署要求「救救阿柑」。

阿柑響1996年出世，雄性，長4呎。佢響2004年曾有咬人前科，其後得到一梁氏家庭收養響將軍澳厚德邨住所。而家香港公共屋邨對收養狗隻有所限制，因此阿柑嘅收養並未得到房屋署嘅批准，屬非法飼養嘅狗隻。

2007年7月27號，阿柑涉嫌狂咬佢主人黃月娥（梁太）嘅右手，最後因傷勢嚴重而需切除手臂。根據慣例，嚴重傷人嘅狗要畀漁農自然護理署人道毁滅。但係梁太嘅女梁淑兒就要求領返阿柑，漁護署以阿柑情緒唔穩定、唔適合被領養拒絕佢嘅要求。

同年8月中，一群愛狗人士發起網上聯署，要求漁護署釋放阿柑。聯署響兩天內已有超過1,500人，而漁護署也作出讓步，研究釋放阿柑嘅條件。

同年8月27號，元朗八鄉一家養狗場申請收養阿柑，待之直至天年。

收養阿柑嘅養狗場被揭發涉嫌擅自更改土地用途，而地政總署表示需要研究有關養狗場嘅地契內容。

## 參考

*救救阿柑網上聯署行動
*“尋回犬護「兄弟」狂噬主人 死咬不放 六旬婦手臂或殘廢”，明報，2007年7月28號
*“咬人阿柑判無期徒刑 漁護署軟化：或准專家領養”，明報，2007年8月25號
*“逾1500人聯名救「阿柑」”，星島日報，2007年8月26號
張福元

**張福元**（**Felix Cheung**；）係香港馬評人同專欄作家。

## 生平
張福元喺香港跑馬地養和醫院出世，祖籍天津。由於響香港練馬世家出世，所以細個嗰陣陪住佢成長嘅都係馬圈中人。1976年佢喺香港大學畢業，再響1983年攞到文科碩士，主修歷史同政治，畢業後響香港政府做過嘢，亦響商業機構做行政人員同雜誌編輯。

1980年代起，佢響《號外》執筆賽馬同飲食專欄，係第一代將賽馬理論化引入香港。主要運用統計數據，簡單邏輯，結合馬匹賽績同血統評馬。同一直只有睇晨操，觀察馬匹狀態嘅傳統「晨操派」構成對比。

當年憑自成一格嘅賽馬理論，喺香港馬評界漸有名氣。其後加入《明報》撰寫馬經專欄同香港商業電台主持賽馬節目「賽馬實況」至今。

## 註

## 出面網頁
*〈張福元追思：驃叔無馬講 投注額急跌〉，載搜狐社區，2006年2月24號
*〈「聚寶駒」嘅研訊結果〉，載香港賽馬會賽馬資訊，2007年2月1號

類:祖籍天津‎
呂明華

**呂明華**（**LUI Ming-wah**；）係香港立法會前議員，泛聯盟成員，喺1998年第1屆香港立法會選舉循工業界（第二）功能界別（香港中華廠商聯合會）擊敗倪少傑當選議員，喺2000年同2004年連任。佢做過政制事務委員會主席。佢喺中華民國山東省出世。

## 個人榮譽
*  太平紳士（1992年7月7號）
* 銀紫荊星章（2005年）

## 攷

## 出面網頁

*
何鍾泰

**何鍾泰**博士工程師，（Ir Dr **Raymond HO Chung-tai**，）係香港註冊結構工程師，做過香港工程師學會會長，香港立法會議員（工程界功能界別／泛聯盟）、臨時立法會議員、港事顧問、香港特別行政區全國人民代表大會代表等職位。

## 屋企
何鍾泰祖籍廣東順德，喺香港出世。

## 學歷
* 香港培正中學小學同初中
* 聖士提反書院高中
*  香港大學土木工程學士（1963年）
*   曼徹斯特大學研究文憑 (岩土)（1963年至1964年）
*  倫敦城市大學土木工程博士（1968年至1971年）

## 個人榮譽
### 勳銜
*  太平紳士（1987年6月30號）
*  大英帝國勳章員佐勳章 (MBE)（1993年）
* （1993年）
* 銀紫荊星章（2006年）

### 學術機構榮譽
*  香港城市大學榮譽工商管理學博士（1999年）
*  曼徹斯特大學榮譽法律學博士 （2001年）
*  香港大學名譽大學院士（2008年）

## 選舉經歷
喺2016年，佢成為香港特别行政區選舉委員會工程界委員。之後，佢有份提名林鄭月娥參與2017年香港行政長官選舉。
## 公職
*香港再出發大聯盟發起人
*灣仔中西區工商業聯合會榮譽會長

## 攷

## 出面網頁

* 

類:香港工程師
類:前香港立法會議員

類:香港大學名譽大學院士
類:香港城市大學榮譽博士

類:聖士提反書院舊生
類:香港培正中學舊生
吳靄儀

**吳靄儀**（，）係香港執業大律師、傳媒人同政治人物。香港公民黨、四十五條關注組嘅成員，同香港泛民主派嘅一員，做過香港立法會法律界功能界別多屆代表。

佢加入法律界前曾經任職香港大學同大通銀行，亦係傳播界擔任高職，曾任明報督印人。佢亦係哲學同文學專家，曾經撰寫多部金庸小說嘅評論。

## 早年
吳靄儀祖籍廣東東莞，不過佢響香港出世。

### 學歷

*香港大學文學士
*香港大學哲學碩士
*  劍橋大學法學士

1971年，吳靄儀去波士頓大學搵到Joseph Agassi教授，跟佢讀書。攞到哲學博士學位之後，佢喺1975年返香港。

## 從政
吳靄儀係公民黨創黨成員。

2022年5月11號，吳靄儀，仲有天主教香港教區榮休主教陳日君、歌手何韻詩同學者許寶強，4個人畀香港警察國安處拉咗，話佢哋涉嫌違反《香港國安法》「串謀勾結外國勢力或者境外勢力危害國家安全罪」。佢哋4個都係執咗笠嘅「612人道支援基金」嘅信託人。美國白宮同梵蒂岡羅馬教廷都𥄫實呢單案，譴責拘捕行動。

## 著作

## 出面網頁

* 香港特別行政區立法會 - 議員資料庫：吳靄儀

類:前香港立法會議員
類:前香港立法局議員

類:香港女作家
陳智思

**陳智思**議員（**Bernard Charnwut CHAN**，，），係前香港行政會議召集人，香港傍泰國生意人，亞洲金融集團同亞洲保險有限公司總裁，泰國康民醫院董事之一，第11、12、13屆港區人大代表，第9、10屆全國僑聯常務委員。

1998年，陳智思循保險界功能界別晉身香港立法會，並成為「泛聯盟」成員，2004年獲委任為行政會議成員，直至2009年1月20號離任。2012年獲時任特首梁振英委任返做行政會議成員。2022年6月，由於梁高美懿年滿70歲嘅關係，佢獲選為香港賽馬會董事，而响同一年再次離任行政會議成員。

## 個人榮譽
### 獎
* 香港十大傑出青年（1999年）

### 嘉獎同勳銜
*  非官守太平紳士（2002年）
*  王冠指揮官勳章（三等）（2004年）
*  金紫荊星章（2006年）
*  大紫荊勳章（2020年）

### 榮譽博士同院士
* 嶺南大學榮譽人文學博士（2015年）
* 香港城市大學榮譽社會科學博士（2015年）
* 香港建築文物保護師學會榮譽院士（2016年）
* 香港公開大學榮譽工商管理博士（2017年）
* 榮譽人文學博士（2019年）

## 選舉經歷
喺1998年5月，佢參選第1屆香港立法會選舉嘅保險界功能界別，响第二輪投票以94票當選，之後兩屆亦都喺冇對手嘅情況自動冧莊。

喺2016年，佢有份提名林鄭月娥參與2017年香港行政長官選舉。

喺2021年9月，佢成為香港特別行政區選舉委員會社會福利界當然委員。2022年4月，佢喺李家超冇提政綱嘅情況下，有份提名李家超參與第6屆香港行政長官選舉。

## 屋企
陳智思係陳弼臣家族後人，祖籍廣東潮陽，喺香港出世，祖業係泰國盤谷銀行。佢阿爸陳有慶係泰國華僑，而陳智思係佢第二個仔。陳智思喺呢幾年重有保留佢嘅泰國國籍。陳智思已婚，有兩名仔女。

## 馬主生涯
陳智思喺2023-2024馬季加入香港賽馬會馬主行列，擁有名下馬「同喜」（馬主係同進團體，陳智思嘅聯同成員重有夏佳理、李家祥、王䓪鳴、鄧日燊、龔楊恩慈、梁高美懿、李國棟等）。

## 攷

## 出面網頁
* 
** 個人履歷 | Bernardchan.com
* 
* 全国人民代表大会 
* 陈智思_中国人大网
* 陳智思先生 | Our Hong Kong Foundation
* 西九文化區 - 陳智思先生，GBS，JP
* 名律師的重大疏失(獨家)
* 緣係香港，陳智思的金融家族傳奇

類:香港城市大學榮譽博士
類:嶺南大學 (香港) 榮譽博士

類:香港建制派人士
類:香港馬主
李國麟 (議員)

**李國麟**（**Joseph LEE Kok-long**；）係香港立法會衛生服務界功能界別前議員同香港公開大學教授，出面睇佢係立法會泛民主派嘅一員。

李國麟係護理學系畢業，成為社會科學哲學博士同註冊護士；佢從事衛生政策研究多年，做過香港公開大學（家下嘅香港都會大學）護理及健康學院院長，至2019年8月份離開香港公開大學。

## 屋企
李國麟祖籍廣東中山，而佢係響澳門出世，後尾過咗香港。

## 個人榮譽
* 太平紳士（2006年）
* 銀紫荊星章（2009年）

## 攷

## 出面網頁
*
皇巴士

**皇巴士**（全名**皇崗－落馬洲穿梭巴士**）係往來深圳皇崗同香港新界落馬洲之間嘅過境巴士服務，車程只需約15分鐘。服務係由香港載通國際全資附屬嘅**新香港巴士有限公司**同埋深圳一間公司合營。

皇巴士於1997年3月20號開始營運，最初係喺每日清晨至晚間運作；2003年1月27號落馬洲口岸實施24小時通關之後就改為24小時全日服務。佢嘅票價係9蚊港紙，可以以現金或者八達通畀錢，每隔5至10分鐘開一班車，佢係世界上少數班次頻密嘅跨境巴士。

皇巴士最初曾經因為佢嘅黃色車身而被稱為「黃巴士」，後來逐漸改叫「皇巴士」或者「皇巴」。

## 運作
### 去深圳方向
乘客需要先喺落馬洲嘅新田總站畀錢同埋攞車飛，搭車去落馬洲管制站，再落車辦理出境手續，而嗰架巴士亦會同時出境。乘客辦理出境手續之後憑車飛再搭同一架或另一架皇巴士去位於深圳河另一邊嘅深圳皇崗口岸。去到之後乘客可以落車辦理入境手續並自己離開，而巴士就唔會辦理入境手續，並前往接載返香港嘅乘客。喺凌晨時分，專線小巴同埋的士可以直接駛去落馬州管制站，乘客可以喺辦理出境手續之後至畀錢搭皇巴士。

### 去香港方向
乘客喺皇崗口岸辦理出境手續之後，去候車室畀錢同埋上車（冇車飛）。巴士會接載乘客去落馬州管制站辦理入境手續，巴士亦會同時入境。乘客辦理入境手續之後，就可以直接搭巴士去落馬洲（凌晨時分可以揀轉專線小巴或者的士）。

## 車種
### 現役
*猛獅NL263/NL323（順豐車身，2006-2016年間投入服務）
*Scania L94UB4x2（中港車身，2003-2004年間投入服務）
*猛獅18.320（順豐車身，2011年投入服務）

### 已退役
*丹尼士飛鏢（Northern Counties Paladin車身，1997年投入服務，2011年全部退役。其中5架係九巴二手車）
*日野旅遊巴（租返嚟嘅）
*猛獅NL263（Caetano City Gold MAN 2K車身，2001-2002年間投入服務，2013-2015年退役）
*富豪B7RLE（捷聯JL-08車身，2003年投入服務，2016年退役）

## 睇下
*落馬洲管制站
*黃巴士 (雜誌)

## 連出去
*皇巴網頁
*往返落馬洲/皇崗口岸
珀麗灣客運

**珀麗灣客運有限公司**（Park Island Transport），負責營辦香港馬灣嘅對外交通服務，現時共營運五條屋邨巴士線同埋兩條渡輪航線。公司由九龍巴士控股（即係而家嘅載通國際）同埋港九小輪喺2002年共同創立同埋營運。佢曾經係載通國際嘅全資附屬機構，但2009年開始，佢就變成新鴻基地產嘅全資附屬機構。

## 屋村巴士線
* NR330：珀麗灣↔青衣站
* NR332：珀麗灣↔葵芳新都會廣場
* NR334：珀麗灣↔機場客運大樓

### 前營運路線
* NR331：珀麗（珀欣路）↔荃灣站（2019年改由陽光巴士營運）
* NR331S：珀麗（珀欣路）↔荃灣如心廣場（2019年改由陽光巴士營運）
* NR338：珀麗灣↔中環碼頭（通宵線）（2020年取消）

## 渡輪航線
* 珀麗灣↔中環碼頭
* 珀麗灣↔荃灣碼頭

## 參考

## 連出去

* 珀麗灣客運有限公司

類:香港巴士公司
哈曼迪爾寺

**哈曼迪爾寺**係錫克教一個重要聖地，同時又係錫克教總部，每日都會有好多人走去朝拜。哈曼迪爾寺因為佢寺頂同門都係用金做，所以好多人都叫呢間寺做**金廟**。

金廟係錫克教第三世祖師阿瑪爾收咗皇帝賜畀佢一大笪地而開始起，之後交咗畀第四世祖師拉姆接手起，但未起好就死咗，由第五世祖師阿爾瓊接手後終於喺1601年起好。到1802年辛格國王派人將寺頂鋪金，之後就變成金廟。

金廟入面有好多稀世珍品，每年會開放一次畀人入去參觀。另外金廟又係錫克教宗教同政治中心，但由於有啲恐佈份子匿咗喺入面，所以受到印度政府高度關注。

## 參考
藍星行動（*[[:en:Operation Blue Star|Operation Blue Star]]*）。
田北俊

**田北俊**（**James TIEN Pei-chun**，），人稱「田大少」，喺上海出世，香港自由黨前主席，中國人民政治協商會議第十屆全國委員會委員。

## 簡介
田北俊係拔萃男書院中學畢業。自1988年起做立法局議員到回歸前（1992年除外），之後順利過渡，成為臨時立法會議員，並且喺1998年參加立法會選舉，成功當選。2007年4月1號起接任香港旅遊發展局主席，為期三年。

2003年7月6號，立法會就《國家安全條例草案》進行二讀辯論前，一向支持法案條文內容嘅自由黨主席田北俊突然宣佈唔支持喺7月9號進行二讀，並即時辭咗行政會議席位；特區政府於是連夜召開緊急行政會議。由於冇咗自由黨係立法會嘅支持，條例草案將無法通過，前行政長官董建華喺7月7號凌晨宣佈撤回草案，並且無限期延遲立法。

田北俊亦都係萬泰集團主席。佢細佬田北辰喺兩鐵合併前係九廣鐵路主席，2022年8月頭，佢同周梁淑怡、劉健儀一齊退出自由黨。

## 勳銜
* 太平紳士（1988年）
* 金紫荊星章（2001年）

## 名下馬匹
田北俊、田黃玉華兩公婆同埋一對仔女田啟文、田啟安（包括女婿鄭宇）係香港賽馬會會員、馬主，自1994-1995馬季開始擁有超過廿匹以「武士」、「勇士」命名嘅馬匹，包括閃電武士、宸居武士、雅典武士、陽剛武士、人民武士、威水武士、自由武士、新東武士、醒目武士、快樂武士、幸運武士、忠心武士、聰明武士、精靈武士、神速武士、現代武士、風雲武士（SUPREME KNIGHT）、閃爍武士（田北俊）、優愈武士、影之武士、赤壁武士、閃悅武士、糖心勇士、鈁糖武士、風雲武士（STORM RIDER）（田啟文）、盈威勇士、忠心勇士、神光勇士、仙樂勇士、超能勇士、時光勇士、星河勇士、銀刺勇士、高刺勇士（田啟安）。

當中嘅「忠心勇士」出道初期曾經被封為「香港未來短途馬王」，亦曾經打破沙田馬場1000米全港紀錄。

## 相關
*田元灝家族

## 攷

## 出面網頁
*James Tien | 田北俊
* 
* 

類:前香港自由黨員
何俊仁

**何俊仁**（**Albert HO Chun-yan**；），人稱「鐵頭仁」，係香港執業律師同公證律師、香港大學法律學學士，香港立法會前議員，屯門區議會前議員，民主黨前主席，香港市民支援愛國民主運動聯合會秘書、保釣行動委員會副主席。佢唔止係泛民主派元老級人馬，重係盧俊宇嘅師父。

## 屋企
何俊仁祖籍廣東中山，香港出世。何俊仁屋企除佢從政之外，佢細佬何俊麒係民主黨中西區區議員。

何俊仁喺2012年香港特別行政區行政長官選舉前後，多次抨擊梁振英涉嫌誠信有問題。

## 簡歷
1992年，港同盟立法局議員吳明欽病逝，港同盟安排何俊仁參加補選，輸咗畀鄧兆棠。1995年參選區域市政局選舉，贏咗陳雲生當選，並且成為票王。

佢喺1995年開始做立法局議員。1998年、2000年選為立法會議員。2004立法會選舉，佢再度代表民主黨，重同元朗區議員張賢登合組名單出選新界西選區，以62,342票當選，同區對手有民主派獨立議員陳偉業名單，職工盟李卓人、葉岳峰名單，查錫我名單，同埋民建聯嘅譚耀宗、張學明名單同自由黨周梁淑怡、丁午壽名單咁。

喺2015年香港區議會選舉，佢攞到1736票，未能當選。

喺第三屆立法會主席嘅選舉之中，民主派派出何俊仁挑戰連任過兩次嘅主席范徐麗泰，唔成功。

2016年，何俊仁參選第6屆香港立法會選舉嘅新界西選區直選，佢排喺尹兆堅名單第二位，結果落選。

2021年9月2號，佢同黎智英、李柱銘被香港賽馬會終止會籍。

## 遇襲
### 第一次遇襲（2006年）
2006年8月20號下晝五點幾，何俊仁去完反銷售稅遊行後，到中環皇后大道中嘅麥當勞餐廳食嘢時，俾三至四個人襲擊受傷，相信襲擊動機同佢嘅律師事務有關。佢係繼已故港同盟立法局議員吳明欽同民主黨主席兼立法會議員李永達後遇襲嘅立法機構議員，亦係香港主權移交之後首位遇襲嘅立法會議員。

事後，何俊仁送入瑪麗醫院留醫，需要做手術。

8月24號，出院返屋企，而佢律師事務所再收到匿名恐嚇信，入面有刀片同寫咗四行字。

8月30號，接受鼻骨矯型手術，有關手術順利完成，七成視力恢復。

10月12號，喺粵港兩地警方合作之下，有四男一女分別喺香港同廣東中山被捕，懷疑同案件有關，疑犯第二日俾香港警方帶去現場重組案情。

案中四個被告喺2007年2月5號認罪，首被告稱早前曾因為公屋申請、綜援同工作等問題搵過何俊仁幫手，何冇接佢。好激氣，用二萬五港紙請打手，一齊落手，法官質疑被告嘅啲錢點嚟，又話被告供詞疑點重重。控方指案件或者另有內情，重話佢未喺香港住滿七年，唔合乎申請公屋資格。
### 第二次遇襲（2019年）
2019年11月19號（當時正值香港修例風波），何俊仁喺夜晚7點幾搭港鐵返屋企期間，畀成班黑衫人圍毆。

## 濕碎嘢
2014年2月26號，立法會搞緊財政預算案宣讀，傳媒影到坐響議事廳嘅何俊仁用緊平板電腦睇靚女相，之後何俊仁解釋話自己好攰，所以先至做咗啲唔應該做嘅嘢。

## 攷

## 出面網頁

* 
* 
* 
* 

類:前屯門區議員